Rupanya Begini Packing Baju Balik Kampung Dengan Tersusun Dan Sistematik. Wanita Ini Tunjukan ‘Check List’ Paling Mudah Nak Buat!

Setelah Perdana Menteri, Datuk Seri Ismail Sabri Yaakob mengumumkan bahawa perjalanan rentas negeri akan dibenarkan bermula Isnin iaitu pada hari ini. Sudah pastinya ada merancang untuk pulang ke kampung.

Hampir dua tahun tidak menjejak kaki ke kampung halaman, sudah tentu jadi kekok untuk packing beg pakaian. Selalunya aktiviti ni sering dilakukan pada hari raya atau cuti sekolah.

Kali ini, tentu ada yang merancang untuk pulang ke kampung dalam tempoh yang lama. Jadi untuk mengelak tertinggal barang untuk dibawa pulang ke kampung, apa kata buat checklist sebagaimana wanita ini lakukan.

Tips packing barang balik kampung dan “free printables”

Ramai yang tak suka kerja packing-packing barang ni kan? Hahaha kerja packing barang antara benda yang hani suka buat sebab bila hani packing barang hani confident semua benda penting hani bawak dari org lain yang tolong packingkan.

Dulu masa masih bergelar pelajar setiap bulan balik shah alam/seremban jaya dari JB. So lama-lama kerja packing dah jadi cam senang dan tak drag sangat sebab dah tahu apa benda nak bawak apa benda tak perlu. Walaupun kadang-kadang rasa macam nak bawak rumah-rumah sekali ke mana-mana sebab “there is no place like home” kekdahnya kan.

Buat senarai barang nak dibawak semestinya membantu. Kalau ada yang nak, later hani kongsikan softcopynya kat sin. Hani asingkan senarai untuk pakaian kitorang dengan pakaian Aqil sebab bagasi lain-lain. Rasa lebih mudah begini.

So tips nak packing balik kampung ada kat gambar ya! Jom tengok dan sesuaikan mengikut situasi kelurga masing-masing mana yang boleh.

1.ok jom mula. Selalu hani mulakan dengan pakaian kami suami isteri dulu. Macam biasa longgokan dalam bakul masing-masing. Sebelum tu tentukan dulu berapa banyak t-shirt, seluar semua nak dibawa. Hani selalu packing untuk 3 hari je. Lepas 3 hari recycle balik baju yang sama lepas dibasuh.

2.uruskan bahagian pakaian suami isteri. Tentukan berapa banyak helai untuk setiap jenis pakaian yang nak dibawa dan tulis kat situ. Hani laminate senarai ni dan conteng di atasnya guna pen sharpie (permanent) . Boleh dipadam guna magic sponge. Hani tak guna whiteboard marker takut terhilang tulisan dia nanti. List ni nanti masukkan dalam bagasi senang nak periksa semula masa packing balik ke rumah. So hani guna permanent marker.

3.berbanding lipat, hani rasa ramai tahu trick ni. Memang tak mengecewakan. hani gulung baju-baju tersebut. Dalam bagasi, hani bahagikan satu side hani satu side Alif, tuala masing-masing jadikan pemisah. Kain batik dan kain pelikat bawa sorang satu. Mana yang baju nye lembut senang “terburai” hani secured kan dengan cara ikat dengan getah.

4.untuk baju kurung hani gulungkan sekali sati set dengan tudung. Dan ikat getah. Begitu juga dengan baju melayu alif, gulung sekali dengan sampin / kain pelikat. Baju melayu Aqil pun sama.

5.memandangkan ada beberapa set baju kurung dan baju melayu, hani asingkan masuk dalam satu beg khas. Asingkan dari pakaian harian. Nanit pagi raya boleh punggah beg ni sahaja untuk semua. Semua keperluan raya pun dalam beg raya ni juga. Songkok contohnya.

6.untuk pakaian dalam. Hani bahagikan dalam beg masing-masing supaya senang cari. Semua pakaian kecil-kecil letak dalam beg ni. Termasuklah handkerchief, stokin, swim trunk. Ni beg kasut dari Eco Rm2.

7.bawa beg baju kotor masing-masing supaya tak bercampur pakaian kotor dengan keluarga lain. Nak basuh pun senang. Elakkan tercicir baju masa nak packing balik.

8.bawa juga penyangkut baju untuk setiap sorang supaya senang nak sangkut baju lepas diseterika.

9.setel bahagian pakaian ibu dan ayah!

Tips tambahan untuk pakaian ibu. Bawa tudung segera@sarung (instant shawl) dan cardigan. Supaya senang kalau ada tetamu datang tak dalah kelam kabut time tu nak pakai tudung pin sana pin sini.

10. next uruskan pakaian Aqil (anak)

Ada senarai asing dari senarai kitorg supaya senang nak tengok.

11.untuk pakaian anak, baju dan seluarnya hani gulung dan securekan dengan getah siap-siap. Kalau minta suami tolong ambilkan pun tak ada masalah mismatch baju seluar lagi. Bawa lebih set pun tak pa dari kurang sebab budak-budak ni tak terjangka comotnya lagi-lagi balik kampung nanti.

12. atasnya hani letak tuala dan beg kecil khas untuk letak seluar dalam, tuala kecil dan lain-lain.

Siap dah beg Aqil, rasa satu bagasi ni muat untuk pakaian dua orang anak.

Kelengkapan lain

13. next uruskan barang toiletries
(Ubat gigi, berus gigi, pembersih lidah, pencuci muka)

14. kepitkan ubat gigi dengan binder clip sesiap supaya senang nak sangkut kat mana2

15. masukkan dalam kotak pensil kalis air dan ada penyangkut supaya senang nak sangkut kat mana2 dan boleh lap je sebelum masuk dlm beg

16. medical kit anak dan emergency pill box wajib bawa juga. Pastikan setiap box well-stocked dan semua item ada.

17. beberapa barang keperluan diri jgn tertinggal. Barang mekap dan skincare dalam satu beg. Kalau asingkan lagi bagus.

18. barang2 dalam gambar sebelah tadi hani masukkan dalam satu beg “carry on”. Beg ni jangan dimasukkan dalam bonet kereta sbb ada barang kecemasan ada dalam ni. Nak ambil mudah tanpa perlu berhentikan kereta buka bonet.

19. siap!! Setiap kali balik kampung. Tak termasuk beg pampers dan bakul susu lah. Beg jalan Aqil antara benda wajib bawa dan sentiasa ada dalam kereta sbb ada beberapa item kecemasan juga dalam beg dia supaya beg tangan ibu ringan lah skt dari bawa barang kecemasan dia kalau setakat nak pergi mall atau taman permainan.

20,  just incase kalau ada yang tanya tips nak gulung baju. Haha gulung lah mcm mana pun tp ni cara hani yg hn rasa mudah dan kemas. Lipat mcm biasa. Kemudian bila dah nak lipat empat tu, gulung dari bahagian collar ke bawah. Kalau seluar dari bahagian getah pinggang ke bawah

Semoga bermanfaat

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


Hilangkan Masalah Bau Badan,  Isteri Kena Amalkan Ni,  Wangi Sentiasa Untuk Suami!

Ditegur suami kerana masalah bau badan mungkin satu igauan ngeri buat semua wanita bergelar isteri. Kalau boleh sebaiknya jauhkanlah kata-kata macam ni daripada suami. Rasa down yang amat sangat.

Sebelum suami buka mulut menegur atau kawan sebelah pun dah rasa tak selesa, apa kata ada baiknya anda mencuba petua yang disediakan ini. Wangi bukan hanya untuk suami, kita pun akan lebih yakin kalau sentiasa rasa wangi dan segar.

Masalah bau badan berlaku bukan hanya disebabkan oleh peluh semata-mata. Bau yang timbul ini sebenarnya diolah daripada bakteria dan virus yang membiak dengan baik sehingga mengeluarkan sejenis bau yang kurang enak. Kombinasi antara bakteria dan peluhlah yang menyebabkan bau-bauan yang membuatkan anda tidak selesa sehingga ada yang mula menjauhkan diri tanpa sedar.

Macam mana nak atasi masalah bau badan menggunakan kaedah tradisional dan menjimatkan? Ada baiknya anda cuba langkah ini!

1. Guna Daun sirih
Daun sirih antara tumbuhan yang dapat menghilangkan bau badan. Menurut petua sesetengah pihak, daun sirih yang diramas dengan campuran tawas kemudiannya diletakkan dibahagian-bahagian tubuh yang cenderung untuk berbau seperti ketiak, celahan paha dan juga bahagain tubuh lain dapat menghilangkan masalah bau badan ini.

2. Mandian Susu
Selain itu, mandi susu juga dapat memulihkan masalah bau badan. Rawatan dengan susu yang dikombinasikan dengan campuran susu soya, susu kambing, madu dan juga aromaterapi memberi impak segar dan harum kepada tubuh. Berendamlah selama 15 hingga 20 minit, sekali setiap minggu. Lama kelamaan masalah bau badan anda akan dapat dikurangkan.

3. Ratakan Timun
Timun juga dikatakan dapat menghilangkan masalah bau badan. Potong timun kepada beberapa kepingan kecil kemudian gosok dan jadikan sabun ketika mandi. Ratakan keseluruh tubuh kemudian barulah dibilas dengan air bersih.

4. Air Cengkih
Bunga cengkih yang kita gunakan sebagai tumisan boleh juga dijadikan sebagai pengubat menghilangkan bau badan. Rendam dalam air panas, suamkan dan kemudian minum airnya. Amalkan.

Dalam apa jenis keadaan dan cara rawatan sekalipun, pastikan anda melakukan penjagaan diri yang tepat dan munasabah. Tip di bawah ni akan kena buat untuk elakkan badan berbau.

Perlu Buat!

1. Usahlah memakai pakaian yang berulang kali tanpa dibasuh. Ini untuk mengelakkan bakteria yang terlekat dipakaian kembali ke tubuh gara-gara pakaian yang tidak dibasuh.

2. Pastikan mandi diatur dengan baik. Sebaik berpeluh, mandi dan bertukarlah kepada pakaian yang baru.

3. Amalkan penjagaan diri yang bersih dan terpelihara.

4. Jangan kerap makan makanan jenis berbau seperti bawang besar yang meninggalkan bau badan kurang enak.

5. Jika anda jenis berpeluh, bijaklah dalam memilih fabrik. Fabrik cotton yang lembut amat disarankan.


“Bayi Perempuan Dia Baru 4 Bulan, Tak Sempat Merasai Ciuman & Dakapan Arwah.”  Lelaki Maut Perselisihan Di Jalan Raya, Isteri & Keluarga Redha, Mahu Keadilan Sewajarnya

Insiden pergaduhan yang akhirnya membawa maut kepada Syed Muhammad Danial Syed Syakir, 29 benar-benar mengejutkan semua pihak. Arwah yang meninggal dunia dilanggar kereta selepas kejadian perselisihan faham dengan pemandu lain di susur Bandar Baru Bangi turut memberi kesan kesedihan amat mendalam terhadap ahli keluarganya.

Lebih memilukan, arwah yang berkahwin tahun lepas dan mempunyai seorang anak yang hanya berusia 3-4 bulan yang belum sempat mengenali wajah dan mendapat kasih sayang daripada ayahnya.

Sementara itu, adik ipar arwah, Zafri Amier melalui akaun media sosial miliknya meluahkan rasa kehilangan atas pemergian Danial yang disifatkan sebagai seorang yang prihatin terhadap keluarga.

“Masih rasa seperti ini semua mimpi buruk. Saya sangat rindukan abang Dan. Abang dalam perjalanan balik bawakan kami piza, tapi tuhan lebih sayangkan abang. Berehatlah dengan tenang, abang. Saya sayang abang.

“Paksu janji, paksu akan jaga awak dengan baik Sharifah Dian Malika binti Syed Muhammad Danial, paksu akan sentiasa ada untuk awak macam mana baba ada untuk awak,’ ujarnya lagi yang berjanji mahu menjaga anak saudaranya itu.

Mohd Rozhan Ramlee berkata, dia dimaklumkan berita mengenai kejadian menimpa menantunya itu melalui anak bongsu, Zafri Amir  selepas dimaklumkan oleh rakannya yang kebetulan lalu di lokasi kejadian kira-kira 2 petang, semalam.

“Sebaik menerima berita itu, saya bersama anak bergegas dari rumah di Bukit Mahkota ke lokasi untuk melihat keadaan menantu.

“Zafri yang tiba dulu di lokasi kemudian membawa abang iparnya ke klinik kesihatan berhampiran menaiki kereta orang awam sebelum dibawa ke Nilai Medical Centre selepas mendapati klinik berkenaan tutup,” katanya ketika ditemui di Jabatan Perubatan Forensik Hospital Serdang, hari ini.

Mohd Rozhan berkata, dia yang tiba bersama isteri mangsa, Qistina Ayu Rozhan, 28, di lokasi lima minit kemudian mendapati bahagian belakang kereta dipandu menantunya itu kemek.

“Jika dilihat pada kerosakan kereta menantu, tidak ada kerosakan ketara dan saya beranggapan dia mungkin hanya cedera ringan.

“Namun, sebaik tiba di Nilai Medical Centre, menantu disahkan meninggal dunia kerana kecederaan parah di kepala dan dalaman.

“Saya amat terkejut dengan perkhabaran itu kerana tidak menyangka dia meninggal dunia dalam kejadian itu tanpa menyedari apa yang benar-benar berlaku kepadanya,” katanya.

Katanya, dia mengakui ahli keluarga menerima pelbagai spekulasi berkaitan kejadian menimpa menantunya itu berikutan penyebaran status serta video yang dimuat naik di media sosial sejak semalam.

“Saya ada dengar pelbagai versi mengenai kejadian itu. Namun, kita sendiri tidak mengetahui apa yang berlaku. Jika benar seperti yang dikata (pergaduhan), tidak perlu sehingga meragut nyawa.

“Sebagai bapa mentuanya, menantu seorang yang baik dan hormat pada orang tua. Saya sama sekali tidak menyangka kejadian ini menyebabkan cucu saya kehilangan bapa dalam sekelip mata.

“Menantu seorang anak yang taat kerana setiap hujung minggu dia akan membawa isteri dan anaknya ke rumah ibunya di Shah Alam.

“Jika diikutkan perancangan, mereka sekeluarga mahu menyambut Aidiladha di rumah ibunya ,” katanya yang berazam untuk membesarkan cucunya.

Zafri Amir ketika menceritakan semula kejadian itu berkata, abang iparnya ditemui dalam keadaan separuh sedar di tepi laluan berkenaan.

“Saya kemudian bergegas membawanya menaiki kereta orang awam yang berada di lokasi untuk ke klinik berhampiran.

“Apa yang saya lihat pada abang ipar ketika itu adalah kesan lebam di kepala serta perutnya.

“Sepanjang perjalanan ke klinik berhampiran, dia dalam keadaan separuh sedar.

“Bagaimanapun, sebaik tiba di Nilai Medical Centre, dia sudah tidak sedarkan diri sebelum dibawa ke Unit Kecemasan.

“Pihak doktor yang merawatnya kemudian memaklumkan dia sudah meninggal dunia ketika sedang dirawat,” katanya..

“Saya terima keadaan ini (pemergian Muhammad Danial) dan serah kepada pihak berkuasa untuk buat siasatan. Saya berharap kematiannya dapat keadilan sewajarnya.

“Cuma kami sekarang sangat sedih keadaan bayi perempuan dia baru 4 bulan tidak sempat merasai ciuman dan dakapan arwah. Jadi saya perlu menguatkan diri demi cucu dan anak perempuan saya demi kelangsungan hidup dan masa depan cucu saya.

“Anak perempuan saya (balu arwah) tenang menerima pemergiannya dan kita sebagai Islam menerima qadak dan qadar, sebagai ibu bapa kami yang perlu tabah dan kuatkan diri demi masa depan anak cucu,” katanya kepada MalaysiaGazette selepas upacara pengkebumian Allahyarham di Tapak perkuburan Islam Seksyen 6, Bandar Bukit Mahkota di sini.

Mohd Rozhan berkata, Allahyarham merupakan anak yang baik dan begitu menghormati orang tuanya.

“Menantu ini (Muhammad Danial) adalah seorang Hafiz yang hafal al-Quran, sangat hormati orang tua.

“Walaupun dia tinggal dengan saya di sini Bandar Putra, setiap minggu dia tak pernah lupa bawa keluarga kecil mereka jumpa emak dia Shah Alam dan itu rutin setiap Jumaat selama lebih setahun ini,” katanya sambil sebak mengenangkan arwah.

Menurutnya, arwah dan isterinya menuntut bersama di United Kingdom sebelum mendirikan rumah tangga dan kedua-duanya bekerja sebagai pengurus bank.

“Arwah bekerja sebagai pengurus di Ibu Pejabat Maybank di Jalan Tun Perak manakala anak saya (balu arwah) Pengurus bank United Oversea Bank (UOB) di Jalan Melaka,” katanya.

Katanya, semasa kejadian arwah dalam perjalanan balik ke Bandar Bukit Mahkota dengan membawa piza.

“Saya terjumpa pizza yang dibelinya dalam keretanya di lokasi kejadian semalam,’ katanya sebak.

Sumber: harian Metro & MalaysiaGazette


Kini Ramai Wanita Hadapi Kanser Payudara. Kata Doktor Ini Sebabnya. Deep Perkongsian Ini.

Perkongsian ini sungguh bermanfaat, agar kita tidak menjadikan ia sebagai iktibar bersama ekoran ramai wanita kita menghidapi kanser payudara.

Ikuti perkongsian ini.

In Sha Allah yang membaca, mengamalkan dan menyebarkan moga beroleh pahala dan manfaat.

Peristiwa ini berlaku ketika saya masih lagi menuntut di UKM, taqdir Allah ketika cuti semester saya membawa ibu ke salah sebuah klinik di Pasir Mas. Seperti biasa ibu saya menerima rawatan daripada Doktor dan dibekalkan beberapa jenis ubat.

“Ibu awak demam biasa sahaja, tapi ada perkara penting yang ingin saya sampaikan..setiap wanita yang datang ke klinik saya akan dapat maklumat ini supaya dapat bantu lebih ramai orang diluar sana” Beritahu Doktor berkenaan sambil tangannya menarik laci meja.

Daripada laci dikeluarkan dua keping gambar dan diletak di atas meja. “Cuba tengok gambar ini”? Saya cuba mengamati gambar yang dimaksudkan..Allahuakbar, terkejut bercampur ngeri kerana terpampang depan saya gambar seorang wanita yang mengidap breast kanser…kecut perut dibuatnya.

“semakin hari semakin ramai wanita yang mengidap penyakit ini dan ia agak sukar untuk dipulihkan, jika sembuh sekalipun ia akan menjadi seorang wanita yang tidak sempurna dari segi fizikal dan emosi”

Ingat pesan saya dan sampaikanlah kepada wanita diluar sana..

1. Jaga hati, jangan buruk sangka dan fikir yang bukan-bukan tentang orang lain kerana sekali kita memberi ruang ia bersarang di dalam hati, selamanya dia akan kekal malah semakin membesar. Inilah benih yang menyuburkan sel kanser, kecuali mendekatkan diri kepada Allah dan sentiasa berfikiran positif.

2. Jangan melayan perasaan sedih yang berpanjangan, itulah perbuatan yang sia-sia dan mendatangkan mudhorat.

3. Jangan berdendam kerana perasaan marah dan tertekan akan menjadi baja kepada breast kanser.

4. Jangan memendam perasaan, Masalah akan membuatkan seorang wanita lemah, tidak bermaya dan kerap keletihan, luahkanlah kepada seseorang yang kita percayai dan ingatlah Allah juga sentiasa ada untuk mendengar keluhan kita.

5. Jangan memaksa diri untuk melakukan sesuatu diluar kudrat seorang wanita, kerana Allah SWT jadikan wanita sangat bebeza dengan lelaki. Jadilah seorang wanita yang lemah lembut tapi miliki jiwa yang sihat dan kental kerana itulah fitrah semula jadi yang telah ditetapkan.

6. Akhirnya, masaklah untuk keluarga makanan yang baik-baik, kerana dari air tangan seorang isteri dan Ibu menjadi penentu kepada tahap kesihatan sebuah keluarga.

Semoga perkongsian ini memberi manfaat dan menjadi asbab untuk seluruh wanita menjadi sihat In Sha Allah.

Kredit: Aminah Mat Yusoff
#BicarakuKeranaAllah
#AllahSentiasaDhati
#NikmatIlmuImanDanIslam.


Hilangkan Warna Putih-putih Pada Brokoli Dengan Rendaman 2 Bahan. Barulah Lebih Yakin Selamat!

Sayuran hijau seperti brokoli, sawi, timun, ulam-ulaman,  kacang panjang dan beberapa sayuran lain semua sudah maklum memang  kaya dengan  khasiat yang diperlukan oleh tubuh.

Pun begitu, untuk pastikan khasiat dan kebaikkan sayuran ini dapat diserap sepenuhnya, hal mencuci sayur-sayur telah menjadi antara perkara utama yang perlu dilakukan terlebih dahulu oleh ibu-ibu bagi  memastikan hidangan yang dimasak adalah selamat dan bebas daripada bahan-bahan kimia dan seumpamanya.

Untuk itu, ketahui cara mencuci sayur brokoli dengan lebih mudah dan selamat. Ini memandangkan jika ada yang perasan, kebiasaannya jika diteliti pasti ada warna-warna putih pada bahagian atas brokoli seakan lilin.

Melalui perkongsian Puan Salmy Saznira, rupanya dia ada cara untuk menghilangkan dan mencuci sayur brokoli agar lebih selamat untuk dimakan.

Dulu kakmie dan famili tak suka makan sayur brokoli ni. Tapi sejak akhir-akhir ni semakin minat pulak. Pendek kata tak leh nampak brokoli segar pasti nak angkut beli.

Kalau perhati betul-betul, atas gugusan brokoli ni ada warna putih-putih kelabu kan. Semacam lilin pun ada. Cuba alirkan air, pasti air tak boleh lalu ke dalam tu.

Ada perasan tak?

Kebanyakan brokoli di tempat kita ni banyak yang diimport, nak bagi sayur segar sokmo bahan kimia bubuh situ.

Tu la kakmie cuba cari jugak cara nak bersihkan racun-racun tu. Alhamdulillah jumpa dah. Rasa bersih sikit la nak makan.

Caranya mudah jer. Guna semua bahan yang ada kat dapur.

Bahan-bahannya:

Cuka (kakmie guna cuka epal)
Garam (kakmie guna garam himalaya pink)
Air bersih

Cara-caranya :

Rendamkan brokoli dalam air cuka dan garam dalam 3-5minit. Lepas tu bilas bersih. InsyaAllah.

Dan ini hasil ujikaji yang dilakukan sendiri oleh Puan Salmy atau lebih mesra disapa KakMie

Cuba rujuk video kat atas ni. Kakmie ada buat eksperimen. – Brokoli (kiri) sebelum direndam.- Brokoli (kanan) selepas direndam. Jelas nampak air boleh tembus masuk dalam gugusan brokoli-(Racun lilin dah hilang). InsyaAllah.

– Brokoli (kiri) sebelum direndam.
– Brokoli (kanan) selepas direndam. Jelas nampak air boleh tembus masuk dalam gugusan brokoli-(Racun lilin dah hilang).


Tak Berkira Dengan Ibu Ayah, Pensyarah Tulis Tesis PHD Hanya 3 Bulan!

Doa ibu ayah itu tanpa hijab. Itulah yang menjadikan kehidupan seorang anak itu berjaya dan bahagia dalam hidup.

Sentiasalah berbuat baik dengan ibu ayah untuk mendapat berkatnya. Sehebat mana pun kita, doa ibu ayah itu adalah ‘senjata’ utama untuk kehidupan kita.

Begitulah yang dirasai oleh pensyarah di Jabatan Ortopedik, Pusat Pengajian Sains Perubatan (PPSP), Kampus Kesihatan, Universiti Sains Malaysia (USM) Dr. Muhamad Syahrul Fitri Zawawi yang mengakui berkat berbuat baik dengan ibu ayah menjadikan perjalanan hidupnya dipermudahkan.

Bayangkan dalam tempoh tiga bulan dia dapat  berjaya menyiapkan PhD perubatan. Malah ini memencipta sejarah tersendiri apabila testisnya disiapkan dalam tempoh singkat.

“Bagaimana boleh tulis tesis PhD dalam masa 3 bulan je?” Biar betul siapkan PhD Perubatan dalam masa 3 tahun je… Camne buat?”

“Tesis PhD yang kau tulis dalam masa 3 bulan tu, lulus tanpa pembetulan? Lulus cemerlang pulak tu, macam mana kau study?

“Kau diberi pengiktirafan menjadi pembawa cokmar majlis konvokesyen di Australia, beri ucapan mewakili seluruh graduan. Kau ni hebat sangat ni, guna ilmu apa ni?”

INI TIPNYA

Soalan-soalan sebegini bukan soalan baru saya terima. Acap kali ditanya, dan kebanyakan masa saya akan beri jawapan seperti berikut:

“Jangan tunggu saat akhir untuk tulis tesis. Tetapi tulis bermula ketika hari awal pendaftaran PhD, konsisten hingga ke hari akhir untuk hantar. Rancang penulisan, bla bla bla…”

“Improve penulisan Bahasa Inggeris dari awal… Jangan tulis poin tetapi tulis ayat… Bla bla bla…”

“Milestone tu perlu ikut, proposal, eksperimen, pengumpulan data, analisis, pembentangan di konferens, bla bla bla…”

Dan pelbagai lagi perkongsian pengalaman secara teknikal dan bak kata orang, sebagai inspirasi dan motivasi.

Semuanya benar, saya tak kongsi teori tetapi saya selalu kongsi pengalaman secara kisah benar atau praktikal. Ada ditulis dalam buku Hikayat Budak PhD juga.

Tetapi di sebahagian besar semua itu, ada satu cerita yang saya tak pernah ceritakan. Ini ceritanya……

Saya menerima tawaran untuk melanjutkan pengajian ke peringkat PhD ketika saya masih belajar pada ijazah sarjana muda (Bachelor degree) di Australia. Saya tak terima tawaran biasiswa Australia, tetapi saya ambil tawaran biasiswa yang diberi kerajaan Malaysia. Sebab apa?

Dua sebab.

Satu, tawaran biasiswa Malaysia berpakejkan jawatan kerjaya tetap di Malaysia selepas tamat pengajian PhD. Kalau biasiswa Australia, tiada jawatan tetap tetapi jawatan kontrak di Australia. Saya tidak pernah merancang untuk terus tinggal di Australia, saya nak balik kerja di Malaysia. Jadi pilihan biasiswa Malaysia menjadi keutamaan saya.

Dua, biasiswa Malaysia datang bersama elaun sara hidup di Australia (saya tak nak sebut berapa ribu Australian dollar setiap bulan) dan juga elaun sara hidup di Malaysia bernilai RM2800 setiap bulan walaupun saya sekeluarga tidak berada di Malaysia. Duit di Australia dapat, duit di Malaysia pun dapat. Berbeza dengan biasiswa Australia, hanya beri duit di Australia sahaja. Mana mungkin saya nak tolak tawaran biasiswa Malaysia….

TAK BERKIRA DENGAN IBU AYAH

Takkan mungkin saya boleh menyambung pengajian tanpa biasiswa, saya bukan orang senang. Huhu.

Dipendekkan cerita, saya mengosongkan komitmen di Malaysia. Tak perlu bayar rumah, atau kereta, atau apa sahaja. Dan total RM2800 saya berikan sepenuhnya kepada ibu bapa saya.

Saya beri bapa saya pegang kad bank saya, ibu saya boleh guna duit elaun Malaysia RM2800 setiap bulan itu secara 100%. Saya buat ni, Lillahi Taala, supaya hidup Umi Abah dan adik saya di Malaysia lebih senang kerana ada duit masuk setiap bulan daripada akaun bank saya…

Jadi 3 tahun bersamaan 36 bulan, saya menyara Umi Abah di Malaysia walaupun saya bersama isteri dan anak-anak berada di Australia, hingga kami pulang ke Malaysia selepas saya tamat pengajian.

Saya di Australia bukan hidup senang lenang pun. Isteri saya Rahimah Ab.Rahman Rahimah AR Zawjah mengambil upah menjaga anak-anak orang lain untjk bantu saya menyara kehidupan.

Saya bekerja sebagai tutor akademik di universiti mengajar para pelajar perubatan di sana, bekerja sebagai cleaner, kerja kuli ‘burn CD’, jual burger di surau, jual burger di tepi jalan, pernah buka gerai di Asian Food Festival jual roti jala kuah kari ayam, jadi laboratory demonstrator di universiti mengajar pelajar ijazah sarjana muda Anatomi, bekerja sebagai penghantar piza sebelum diberikan kepercayaan menjadi pembuat piza, pernah kerja sebagai pemetik buah, dan sebagainya. Macam-macam kerja saya buat, asalkan dapat duit.

36 bulan x RM2800, jumlahnya RM100800. Ada kawan saya, selepas tamat PhD selama 4 tahun, balik Malaysia boleh guna duit tu sebagai modal untuk buka cafe, bukan 1 buah tetapi 2 buah cafe.

Ada kawan saya gunakan duit itu sebagai modal beli kereta mewah. Ada pula yang gunakan duit itu untuk renovate rumah. Yang lain biasanya gunakan untuk bayar komitmen sedia ada di Malaysia seperti bayaran rumah, kereta dan sebagainya, seperti kebiasaan orang berkeluarga. Saya pula berikan 100% kepada ibu bapa, pelik kan saya ni Huhuhu.

Saya sebenarnya tak sedar segala perjalanan PhD saya, walaupun pernah gagal eksperimen, tikus mati, komputer rosak hingga hilang data, dan pelbagai lagi, sebenarnya perjalanan saya sangat mudah.

Saya hilang data setelah menjalankan 7 eksperimen, saya telefon Umi saya, saya beritahu Umi, Umi cakap “Jangan risau, Allah akan bantu…” saya boleh ulang semua eksperimen tanpa saya rasa susah pun. Smooth saja.

Saya menghadiri konferens di beberapa buah negara dengan harapan untuk bawa pulang anugerah pembentangan atau apa sahaja, walaupun Bahasa Inggeris saya biasa-biasa saja ada sesekali saya gagap di pentas, tak sangka dapat anugerah yang bukan nombor 3 atau 2, tetapi tempat pertama. Nampak cemerlang.

Dan apabila perlu hantar tesis, saya sendiri tak percaya saya mampu siapkan penulisan tesis dalam masa 3 bulan 10 hari dalam keadaan berstatus suami kepada isteri saya dan berstatus ayah kepada 2 orang anak kecil, tak tahulah bagaimana magisnya saya telah mampu mencipta kejayaan itu.

Tak cukup dengan itu, dapat awards lagi, jadi mace bearer, beri ucapan di majlis konvokesyen depan ribuan orang, dapat PhD pada usia 27 tahun, bla bla bla… Bagaimana kenangan PhD saya boleh jadi tersangat manis ni?

Setelah tamat pengajian PhD saya sekeluarga pulang ke Malaysia, saya menjaga Umi yang tak sihat. Siang kerja, malam bersengkang mata menemani Umi di wad dan sebagainya.

Dan pernah 1 kali Umi berbicara, “Terima kasih kerana jadi seorang anak yang sangat berbakti kepada Umi Abah dan keluarga, dan maaf kerana Umi sakit terpaksa menyusahkan Abe (panggilan keluarga saya kepada saya) menjaga Umi….”

Saya tak jawab apa-apa, hanya diiringi air mata sahaja.

Selepas Umi dijemput kembali kepada Allah pada Feb 2020, saya diingatkan kembali bahawa segala kemudahan perjalanan pengajian akademik saya bukan disebabkan saya ini bijak,

tetapi barakah bakti terhadap ibu bapa dan keluarga, ini yang sahabat baik saya ungkapkan. Barulah saya sedar, betapa benarnya ungkapan ini.

Jadi tuan-puan semua, banyaaaaak tips untuk berjaya. Buat itu buat ini.

Tetapi malam ini saya nak sebut, jika benar mahu berjaya, berbaktilah kepada ibu bapa dan keluarga, bukan sekadarnya tetapi sehabis kadar, sehabis baik, sehabis daya dan sehabis mampu.

Allah telah membuktikan hakikat bahawa apabila seorang anak berbuat baik kepada ibu bapa, Allah akan memudahkan jalan untuk anak itu capai kejayaan dalam pengajian. Contohnya saya, sebuah kisah benar seorang anak.

Redha ibu bapa, redha Allah. Baiknya Allah kan….

Banyak tips lain untuk berjaya, tetapi malam ini saya terlalu rindukan arwah ibu saya jadi saya kongsi tips yang satu ini. Rindu Umi…….


”Tahu- Tahu Dah 7 Bulan. Rasa Macam Baru Lahir.” Issey Kongsi Wajah Anak, Ramai Puji Copy Paste Muka Mommy

Issey Fazlisham baru-baru ini memuatnaik beberapa keping gambar terbaru anaknya, Faaeq Fathian yang kini mencecah umur 7 bulan.

Mesra dipanggil Iyyen, si kecil yang tampak comel dan’bersemangat’ tubuhnya adalah cahaya mata sulung Issey bersama dengan isterinya, Aimi Jamel.

Perkongsian Issey ini telah meraih perhatian ramai kerana Issey jarang sekali berkongsi gambar anak kecilnya itu.

Cepatnya masa berlalu, terasa baru sahaja bekas penyampai radio Suria.fm Itu berkongsi berita kelahiran bayi lelaki nya itu.

Untuk rekod, Issey mempunyai  tiga orang anak tiri iaitu anak menerusi perkahwinan isterinya, Aimi yang terdahulu.

Sumber:


“Kita Baik Dengan Orang, Orang Baik Dengan Kita.” Wanita Bangsa Cina Puji Sikap Abang Rider Tak Berkira Hulur Bantuan.

Sikap saling peduli dan tolong menolong menjadi salah satu ciri khas dalam budaya dalam masyarakat kita.

Tak kiralah bangsa apa pun, jika ada kesusahan bantu tanpa berkira. ‘Aura positif ini perlu ada untuk membentuk keharmonian dalam sesebuah negara.

Menarik perkongsian seorang wanita berbangsa Cina, Jasmine Jayden menerusi grup GrabFood Malaysia, memuji sikap pemuda melayu membantunya ketika keretanya menghadapi masalah kerosakan tayar.

Dengan bantuan pemuda yang juga rider penghantar makanan dapat membantu menyelesaikan  masalah yang dihadapinya.

Saya nak berterima kasih kepada 4 orang insan yg amat baik hati yang telah menolong saya semasa tayar saya pancet. Sepanjang hidup saya, apabila saya dapat kereta kecemasan macam tayar pancet, bateri habis, perlu pinjam starter atau apa apa accident hanya budak melayu muda yg selalu tolong saya.

Saya cina tapi amat terharu kerana mereka tidak mengira bangsa dan mempraktis One Malaysia. Hanya setengah orang di negeri ini suka main perkauman dan membahagikan kita semua. Kalau negeri Kami dapat kerajaan yg bercampur kaum, mesti kita semua akan bahagia dan rakyat tak perlu sengsara macam ini.

Abang Mat Shah dan kawannya adalah GRAB driver motosikal tapi sanggup meluangkan masa dari kerjanya dan berhenti dekat jalan raya tolong saya tukar tayar. Abang Muhdafiq Binshamsulnizam adalah Foreman yg nampak kereta saya dan dia ialah orang pertama yg datang menawarkan pertolongan untuk saya.

Dia baik hati sungguh untuk meminjam saya alatan tayarnya kerana saya punya sudah rosak. Kawannya pun tolong berdiri tepi jalan macam polis dengan melambai tangannya supaya kereta yg lalu nampak dan tak langgar kita.

Saya harap semua kaum akan tolong menolong macam ini untuk tanpa mengira bangsa, agama atau status supaya Malaysia dapat harmoni dan damai.

Warganet beru pujian

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Doa Makan Bukan Dibaca Sebelum Makan Je Tapi Untuk Mohon Pelbagai Rezeki!

Doa makan antara doa harian yang sedari kecil lagi sudah diajar dan dihafal oleh kita semua. Jadi tidak hairanlah doa ini begitu ‘melekat’ di hati dan lancar sahaja dibaca setiap kali sebelum menikmati hidangan.

Pun begitu, tahukah anda sebenarnya doa makan ini tidak terhad boleh dibacakan sebelum makan malah memberi kesan yang besar jika diamalkan dalam kehidupan harian.

Ini sepertimana yang dikongsikan oleh Sharifah Nurzehan berkenaan doa makan bukan sekadar doa makan.

Ramai yang ingat doa ini hanyalah dibaca pada waktu makan sahaja. Sebenarnya, doa ini juga boleh dibaca bila-bila masa.

Ramai yang pandang remeh pada *kemujaraban sesuatu doa*. Doa apabila kita yakin dan faham maksudnya, insyaAllah makbul dengan izin Allah.

*اللَّهُمَّ بَارِكْ لَنَا فِيمَا رَزَقْتَنَا وَقِنَا عَذَابَ النَّار*

_*“Ya Allah berkatilah kami dan berkatilah apa yang Kamu rezekikan kami ini dan peliharalah kami dari azab neraka.”*_ (Hadith At-Tabarani)

Amalkanlah doa ini untuk meminta rezeki kepada Sang Pencipta. Sesungguhnya Allah sangat suka kepada hamba yang meminta kepadaNya.

Sesungguhnya *Allah swt itu Maha Kaya dan Maha Pemberi Rezeki*. Kadang kita tidak sedar apa yang kita ada sekarang ini adalah rezeki daripada Allah.

Rezeki Dalam Pelbagai Bentuk

Kita selalu mengharapkan rezeki yang berbentuk duit atau wang. Tahukah anda, kita dapat hidup pada hari ini juga adalah rezeki.

Sihat tubuh badan juga rezeki, ada keluarga juga rezeki. Rezeki yang Allah bagi ada pelbagai bentuk dan cara, cuma kita yang tidak sedar.

Jadi *bersyukurlah* dengan apa yang kita ada sekarang, ucapkanlah Alhamdulillah. Rezeki itu ada dimana-mana, yang kita perlukan adalah bersyukur.

Semoga kita semua dapat mengamalkan doa ini dalam kehidupan harian kita. Yakin dan berdoalah kepada Allah.


Tidur Lewat Penyebab Wajah Tak Berseri. Rawat Segera  Dengan Cara Mudah!

Umum bila wanita sering tidur lewat atau terpaksa  berjaga malam, akan menyebabkan wajah kurang berseri dan kulit tidak bermaya.

Untuk mengembalikan keserian dan sekali gus membantu penjagaan  kesihatan dalaman,  disarankan kaum hawa amalkan  detox.

Pasti semua sudah pernah dengar tentangnya bukan? Detox ini sebenarnya adalah proses penyingkiran bahan toksin atau buangan dari tubuh badan manusia.  Malah badan kita sendiri juga sudah mempunyai sistem detox  tersendiri iaitu hati, usus dan ginjal.

Pun begitu, detox juga boleh dilakukan dengan menghasilkan air detox untuk membantu sistem penghadaman bekerja dengan sebaiknya dan memastikan kulit bersih serta segar. Selain itu ia juga turut memastikan sistem buah pinggang kita dapat berfungsi dengan lancar.

Melihat kehebatan dan manfaat detox ini pada tubuh, ada baiknya anda amalkan detox sebagaimana yang dilakukan oleh puan Roshima Ibrahim Shima, ibu kepada 3 orang anak ini.  Kulit wajahnya cantik, dan nampak muda!

Jadi jika anda ingin mencuba amalan tersebut, ketahui dahulu resipi menyediakan minuman detox. Jom semak.

[su_highlight background=”#8cb43e” color=”#242121″]Air Detox[/su_highlight]

Bahan-bahan :

4 biji kurma-buang bijinya
1 biji lemon-hiris dengan kulitnya sekali
3 ulas bawang putih-dibuang kulit
2 gelas air

Cara membuatnya :

[su_highlight background=”#ddbdc3″ color=”#242121″]Ekstra Info:[/su_highlight]

Antara kebaikan melakukan program detox pada tubuh

1.Menurunkan berat badan.

Berat badan dapat dikurangkan jika mengamalkan diet detox dengan betul. Ia akan mengurangkan berat dalam jangka masa yang cepat.

Detox akan merangsang tubuh badan kita agar lebih bertenaga. Begitu juga dengan pengambilan makanan sihat dan mengamalkanhidup sihat akan memberi tubuh badan menjadi lebih aktif dan bertenaga berpanjangan.

Kulit adalah organ terbesar, dan apabila mengamalkan program detox ini kulit akan mendapat manfaatnya. Bersauna juga antara program detox yang boleh diamalkan untuk membantu badan mengeluarkan peluh dan toksin yang berlebihan.

Toksin yang ada dalam badan adalah antara faktor penyumbang kepada proses penuaan menjadi lebih cepat. Jika kadar toksin dapat dikurangkan, kita akan kelihatan lebih muda dan sihat.

Detox memberi peluang pada organ dalam badan kita berfungsi dengan baik. Secara tidak langsung ia akan membantu sistem imun atau ‘kekebalan’ tubuh daripada serangan penyakit. Secara tidak langsung  juga,  membolehkan badan menyerap segala nutrisi yang dibekalkan pada tubuh dengan lebih baik.


Isteri Sedia Bekal & Titip Ucapan Hari Bapa Buat Suami, Sebelum Maut Kemalangan.

Kehilangan insan tersayang sudah tentu perit apatah lagi jika pemergiannya secara tiba-tiba. Bahkan, segala rancangan hidup untuk kebahagiaan keluarga di samping anak-anak musnah sekelip mata.
Begitulah, kita yang merancang, namun segalanya susun atur Tuhan yang sudah tertulis kerana Dia tidak akan menguji hamba-Nya di luar kemampuan.

Menerusi laporan berita harian metro, seorang wanita bergelar isteri
terlibat di dalam kemalangan jalan raya di lorong kiri Lebuhraya Baru Lembah Klang (NKVE) arah Subang-Damansara, Petaling Jaya, Selangor pada awal pagi hari ini (Selasa).

Mangsa dipercayai maut di tempat kejadian akibat pendarahan pada kepala dan kini berada di Pusat Perubatan Universiti Malaya (PPUM), Petaling Jaya untuk menjalani ujian saringan Covid-19 sebelum dibedah siasat.

Mohd Nazir Zainuddin, suami mangsa kemalangan jalan raya, Wan Mazlinda Wan Mohamad, melahirkan rasa sedih kehilanga isteri sekelip mata.

“Sedih kerana kehilangannya dalam sekelip mata tetapi saya lihat mukanya cukup berseri seperti sedang tersenyum.”

BEKALAN MAKANAN DAN UCAPAN HARI BAPA

Lebih menyedihkan, lokasi kejadian kelihatan bekalan makanan arwah bertaburan di jalan raya. Malah, ucapan dan hadiah terakhir buat suami sempena hari bapa begitu meruntun jiwa. Mata yang melihat pun sudah tidak tertahan rasa hiba, apatah lagi mangsa dan ahli keluarga yang melalui ujian ini.

“Kebiasaannya, saya dan arwah isteri bergerak ke tempat kerja serentak dengan menunggang motosikal masing-masing sebelum berpisah di simpang Seksyen 32, Shah Alam,

“Cuma hari ini, arwah bergerak ke tempat kerja lebih awal dengan membawa bersama bekal makanan, nasi bersama udang masak sambal yang dimasaknya malam tadi.

“Namun, arwah tidak sempat menjamah makanan itu walaupun dia memberitahu teringin untuk makan sejak semalam. Malah, setibanya di tempat kejadian, saya lihat isi bekas makanan itu sudah bertaburan di jalan raya.”

“Sejak kebelakangan ini, arwah kerap masak makanan untuk bekalan saya ke tempat kerja.

“Arwah juga ada memberi ucapan dan hadiah untuk saya sempena hari bapa, Ahad lalu.”

Mohd Nazir berkata, dia masih tidak sempat menjamah lauk dimasak isterinya malam tadi kerana masih bersedih dengan kehilangan arwah.

“Walaupun masih sedih dengan kehilangannya, saya akan tetap menjamah makanan itu bersama anak kerana ia hidangan air tangannya yang terakhir sebelum meninggalkan kami.”

Difahamkan arwah meninggalkan tiga orang anak yang masih kecil yang berusia tiga hingga 12 tahun. Jenazah dijangka dikebumikan di Tanah Perkuburan Islam Felda Soeharto, Kuala Kubu Baru, Selangor.

Semoga roh arwah dicucuri rahmat dan ditempatkan dalam kalangan orang-orang yang beriman.


“Tak Suka Makan Bawang, Semua Kena Blend.” Siti Nordiana Dedah Anak Banyak Ikut Sifat Arwah Bekas Suami, Bikin Ramai Sebak

Penyanyi dan pelakon, Siti Nordiana ada baru-baru ini berkongsi sebuah video dengan anak lelakinya, Muhammad Rayyan Nakhaie ketika menikmati hidangan bersama.

Menerusi perkongsian tersebut, pelantun lagu Ankara ini mendedahkan, anak lelakinya itu banyak mewarisi sifat dan perangai arwah bekas suaminya yang juga merupakan pelakon, Allahyarham Mohd Faizal Mohd Yusop.

“Sebenarnya video ni nana nak cerita sambal yang dia suka je. Terimbas pulak kenangan bersama Arwah abah dia.

“Memang dia banyak ikut arwah abah dia. Tak suka makan bawang. Semua kena blend. tulisnya,” tulisnya.

Menerusi video berdurasi hampir 50 saat itu, Siti Nordiana yang mesra disapa Nana ini turut mengingatkan anaknya itu untuk sentiasa menitipkan doa agar bapanya itu sentiasa tenang di alam sana.

Nana juga memberitahu, anaknya itu seorang anak yang kuat biarpun kehilangan ayah pada usia yang masih kecil.

“InsyaAllah Rayyan anak yang strong. Dari kecik dia dah berdikari dalam masa yang sama ingatan pada arwah abah dia tak pernah pudar.

“Terima kasih pada semua yang bagi sokongan dan doa kepada Rayyan. Sedekahkan Al fatihah buat arwah abah Rayyan ye Allahyarham Mohd Faizal bin Yusup,” tulisnya lagi dikapsyen.

Untuk rekod, Nana dan Faizal telah mendirikan rumah tangga pada tanggal 29 April 2006.

Menjengah ke ruangan Komen, rata-rata warganet melahirkan rasa sebak dan menitipkan doa buat Nana dan Rayyan untuk terus kuat.


“Pohon Sedekahkan Doa Untuk Mak Ya.” Pelakon Aripah Damanhuri Meninggal Dunia. Al- Fatihah!

Lebih sebulan dirawat di Hospital Kuala Lumpur, pelakon Aripah Damanhuri, 73 meninggal dunia akibat jangkitan kuman pada seluruh organ.

Menurut Fais, jenazah ibunya masih berada di hospital dan akan dibawa ke surau Al Tarbiyah Taman Melewar kemudian disemadikan di anah Perkuburan Raudhatul Sakinah Taman Batu Muda.

“Ya, mak baru saja meninggal pada pukul 8.15, tadi di wad 23, HKL. Jenazah masih berada di wad dan Insya-Allah urusan mandi dan kafan akan dilakukan di HKL melalui foresik.

“Kemudian akan bawa jenazah pergi ke surau Tarbiyah Taman Melewar untuk urusan solat. Insya-Allah jenazah akan dikebumikan di Raudhatul Sakinah , dekat area Batu Muda.

“Cumanya pukul berapa sampai sana, saya akan maklumkan kemudian… Insya-Allah.

“Pohon sedekahkan doa kepada mak ya. Kalau mak ada apa-apa hutang yang belum langsai, hubungilah saya, Insya-Allah,” ujar Fais lagi.

Pada 23 April lalu, Aripah Damanhuri, 73, dimasukkan ke HKL kerana paras oksigen menurun dan terpaksa ditidurkan selepas disyaki mendapat jangkitan kuman dalam paru-paru.

Anaknya, Fais Nurpais memaklumkan Aripah diberikan bantuan pernafasan selain semua jenis ubat penguat jantung sudah dihentikan.

Malah, organ-organ pelakon itu juga semakin sembuh daripada jangkitan kuman.

Adik kepada Allahyarham Aripah iaitu pelakon Normah Damanhuri berkata kakaknya ketika itu menunjukkan perkembangan positif.

Biarpun belum sedar sepenuhnya, namun kakaknya itu memberi respons setiap kali dipanggil.

Allahyarham mula bergiat aktif dalam bidang lakonan sejak 1980 an dan kekal aktif dalam televisyen dan filem.

Antara filem lakonannya iaitu Senario XX (2005) dan 8 Jam (2012) manakala drama berjudul Airmata Maria, Gerak Khas musim 11 dan Antara Maghrib dan Isyak.


Bila Terlajak Kurus, Muka Pun Nampak Cengkung. Tip Tambah Berat Badan Ni, Viral Lebih 14K Share!

Masalah berat badan berlebihan antara masalah popular yang sering dihadapi oleh para isteri atau pun anak dara. Namun, jangan tak percaya, ada juga para isteri anak berderet, menghadapi masalah under weight atau kata lain, berat badan tidak seimbang dengan ketinggian.

Jangan salah faham isu kurus dan langsing. Langsing tak mengapa, cuma bila kurus sangat muka isteri akan kelihatan cengkung. Silap hari bulan, ada yang cakap, ‘isteri awak ni tak happy ker?’. Pedih kan!

Bagaimana nak tambah berat badan

SEBELUM BERMULA
Berat: 48.5kg
Tinggi: 165cm
Problem with food: Tak suka susu, kekacang, & cheese. And selera kurang.
My concern: BMI underweight cause i tinggi.

So after make research about food to gain weight, dapatkan nasihat doc, & i decide to make timetable, easy tips with target.
Doin this just to try & lets see the result!
Target:58kg max for me (ideal weight is 50-66kg)

Antara makanan yg menaikkan berat adalah yg makanan yg i senarai diatas yg i taksuka. But i need to do somthing, cause im underweight!
So i start the next day!

1.SUSU FULLCREAM
Pagi & malam wajib minum susu atleast 1gelas (sbb tksuka paksa juga). Full cream cause tggi protein & kibo. Berbeza dgn low fat & yg ada flavour macam choc. I minum brand dutchlady.

2.VITAMIN  C

Makan vit c 1capsules/day atau boleh skip selang 2hari sekali. In 1week dlam 2/3 biji je. Hari yg skip tu i makan buah je bebanyak. Sedap pon sedap hehe. Tp on the day you take vit c tu, makesure minum 2/3liter mineral water! Bukan air teh ais mamak ke starbuck ke ok. Hehe. Vit C is dietary supp, selain drpd utk skin & etc. Bole bg selera makan. Membuak rasa, asyik nk makan je. (i need this cause i jenis tank kecik, makan sikit kenyang, slera tk kuat sgt). So perlu vit c utk membantu slera makan. So now manjang lapar je. Teringin tu teringin ni. Hehe bila dh slera asyik nk kunyah jela.

3.TIMETABLE MAKAN
Kene makan on time, makesure amik breakfast! Breakfast tu penting. Dan kalau lapar je makan! Kunyah jee bebanyak. Makan sikit tu sikit ni. I mean, bila dh telan nasi. Japgi kunyah laa bnde lain. Kopok2 ke askem ke, coklat je. Haa gituu. Haha.

4.FOOD TAKEN
Amik kekacang, soys(not suggest for women) , dairy milk, & cheese
Makan banyak kali, hehe

5.REFER DOC
Disclaimer: Makesure chuols refer doc juga ya. Kalau dh underweight kadang sbb cacing juga. Cuba refer doc first okay.

You know what?
I’m doin this semalam genap 1month! So nak share dgan chuols the result. Dan every week mmg timbang & guna penimbang yg sama. The result mmg unexpected!

🍼RESULT AFTER 1MONTH🍼
Before start 48.5kg
1st week 50.2kg
2nd week 51.2kg
3rd week 52.3kg
4th week 54.5kg

Yeayyy!! Walaupon berat naik, i rasa lemak i tersekat diskala 2 iaitu dipipi & bahagian tidak sepatutnya. Tapi, im happy with the result!
Alhamdulillah syukur im not underweight anymore! Yes! Goodluck chuols!


Pening Bila Jeragat Dan Bintik Hitam Timbul Pada Wajah, 3 Bahan Ini Wajib Cuba!

Semakin usia meningkat, perubahan kulit wajah makin ketara. Kulit mula terasa kering dan berjelaga, kusam dan tak bermaya. Bintik-bintik hitam juga tanpa kita sedar makin banyak mula bertapak di kulit muka.

Mungkin boleh disorokkan dengan solekan tebal namun apabila tanpa solekan, wajah kembali jelas. Adakalanya buat kita rasa rendah diri di depan suami.

Jeragat dan bintik hitam adalah lumrah biasa. Malah kata pakar kecantikan ia sebenarnya berpunca daripada perubahan hormon. Buntu memilih produk untuk memulihkannya, ada cara tradisional yang boleh dilakukan untuk memudarkan bintik ini.

Halia antara salah satu bahan yang bertindak memulihkan bintik hitam ini. Caranya amat mudah. Hanya tiga bahan yang diperlukan iaitu halia segar, cuka dan madu.

Hilangkan Bintik Hitam Dengan Masker Halia

Caranya:

2. Masukkan ke dalam balang, tuangkan cuka dan tutup rapat balang tersebut (jangan melebihi paras leher balang)

3. Simpan balang di dalam peti sejuk, dan biarkan selama 1 hari.

4. Keluarkan balang dari peti sejuk, buka dan masukkan madu secukupnya, gaul sebati. Tunggu 30 minit. Masker campuran halia, cuka dan madu semula jadi siap untuk digunakan!

5.Ambil potongan halia tersebut, usapkan pada bahagian wajah yang yang berbintik hitam. Biar selama beberapa minit, kemudian bilas dengan air suam panas.

6. Jadikan ia sebagai rutin harian agar dapat melihat kesannya.

Sumber: How


“Jika Ragu-Ragu, Cash Flow Ok, Money Make Money…” Ex-Banker Beri Nasihat, Perlu Atau Tak Ambil Moratorium.

Masih keliru nak ambil atau tidak moratorium? Tak ambil nanti menyesal, ambil pula banyak masalah timbul kemudian hari. Pastinya pelbagai persoalan yang bermain difikiran.

Bagi yang tidak mempunyai ilmu ekomoni tentu gusar, hanya mendengar cakap-cakap kawan sahaja sama ada ambil atau tidak tanpa memikirkan adakah pilihannya tepat.

Sebaiknya apabila kita membuat keputusan seharusnya kita tahu apa yang kita buat. Bukan seborono buat sesuatu perkara sahaja.

Jadi untuk tahu sama ada moratorium ini perlu atau tidak dengan jelas, ikuti perkongsian menarik oleh saudara Mohd Shukur yang merupakan bekas banker dan kini merupakan penasihat kewangan.

Ikuti perkongsian beliau.

NASIHAT SAYA TENTANG MORATORIUM.

Alhamdulillah, saya berjaya menahan diri dari memberi pandangan tentang Moratorium sehingga 7 Julai, iaitu tarikh mula mohon dan sekarang boleh lihat syarat-syarat yang digunapakai oleh bank.
1) Ada banyak juga kebaikan moratorium ini ( selepas ini diringkaskan..sebut mora) dan ternyata ianya tidaklah dimasukkan dalam Rescheduled & Restructure ( R&R ) dalam CCRIS.

2) Siapakah yang seeloknya kena ambik mora ni ?
Jika cash flow kau tak bagus, elok ambik.
3) Jika cash flow OK dan kau handal “money make money” pun bagus ambik. Apa sangatlah interest terakru tu bagi orang yang boleh gandakan extra cashflow 6 bulan ni.

4) Jika kau ragu-ragu… nak ambik ke tak mora ni. Eloklah ambik. Orang kaya tak ragu-ragu, mereka sangat jelas tentang kedudukan kewangan mereka.
5) Jika kau beli kereta mewah disebabkan kena jolok kat kawan2 dan sekarang terasa komitmen berat, elok ambik sebelum makin berat dan tumbang. Kalau sebulan 2K, so 6 bulan kau ada 12K untuk Cash Reserve kau.
6) Jika kau baru pindah rumah, siap renovate bagai penuh stylo dan kau beli petiais baru, dapur baru dan pelbagai kelengkapan rumah guna credit card sampai maksimum dan kau pening bayar minimum sahaja, elok kau ambik mora ni. Interest Credit Card tu 18% lagi teruk kena…guna mora utk bayar baki credit card.

7) Jika kau terfikir nak ambik Mora ni sebab saving kau takde langsung, Yes…kau sesuai ambik….so mora ni macam ‘cuti bayar loan kereta & rumah’ selama 6 bulan untuk buat saving. Matlamat ialah peace of mind yang kau ada savings @ emergency fund. Kalau tak, kau dalam bahaya sebab saving yilek.
 Moratorium ni pun Bank tak happy, sama macam orang pinjam duit kau dah janji bayar ansur-ansur setiap bulan tapi kau terpaksa bagi 6 bulan dia tangguh bayar. Jangan kau anggap Bank nak untung jer, kau pun untung. Mengambil Mora ini tidak bermakna kau tak bagus atau teruk.
Tetapi cara kau gunakan duit mora ni yang tentukan samada kau bagus atau tidak.
9) Jika kau tengah sakit cash flow, dan jika tak yah bayar ansuran kereta dan rumah selama 6 bulan ni akan Okay sket, YES kau lah golongan sasaran dan mora ni penyelesaian masalah kau.
10) Ada yang kata jangan ambik mora untuk loan kereta, begini….jika cash flow kau cantik, betullah dia kata. Tapi jika cash flow tak cantik, elok ambik. Nanti kau stress, pening, dapat darah tinggi.
Bila darah tinggi, kau tak boleh hadapi tekanan. So kau tak boleh berjaya dalam karier / bisnes, ada problem sket kau akan melenting marah. Nak berjaya ni kau mesti hadapi tekanan.
Dah kau tak nak pakai MyVi second….. nak pakai H atau Merc, so begitulah.

Yang tak perlu Mora

11) Siapakah orang yang tak perlu ambik Mora ?
Dia tak terjejas sikit pun. Cash flow cun giler. Savings banyak.
Rumah pun ada 3 bijik cash. Kereta ada 5 buah cash. Benda2 branded pun dia tak minat nak beli sebab orang tau dia terlebih dari mampu.
Orang camni tak perlu ambik Mora. Buat semak. Amboiii
12) Ada orang kata, moratorium ni akan lanjutkan lagi tempoh pembayaran hutang, macamana kalau meninggal dunia, kesian anak bini tanggung hutang
Ini senang sahaja. Katakanlah mora kau sebulan R.M 5000 so 6 bulan ialah R.M 30,000.
Kau hanya perlu ambik takaful atau jika dah ambik, hanya tambahkan lagi Sum Covered 30,000 ribu sahaja.
Alang-alang 30,000 baik kau genapkan 50,000 Perlindungan Takaful kau untuk keluarga tersayang.
50,000 tu kalau lelaki umur 30 tahun baru R.M 59 sebulan jer.
Boleh pm Pakar Hibah Takaful, Asyraaf Bohari atau tekan link https://bit.ly/2TJcem8

13) Mora ini tidak ada caj ‘interest atas interest’, tidak ada penalti, tidak ada R&R dalam CCRIS tetapi ianya ada interest terakru ( accrued interest ).
Oleh itu ianya memanglah ada peningkatan kos tapi itu biasalah hanya interest terakru sahaja, kau mestilah bekerja lebih sedikit dan duit penjimatan mora mestilah digunakan dengan baik bukan untuk dibazirkan seperti membeli barangan bukan keperluan …contoh tukar handphone, tukar sofa dll.
Gunakan untuk survival keperluan kepada yang terjejas.
Untuk yang tidak terjejas boleh simpan ditempat yang menghasilkan pulangan / dividen bertujuan sebagai emergency fund.
Ini pilihan terbaik sekarang untuk mereka yang terjejas.

Juga siapa yang takde saving, sebab bahaya sekarang kalau apa-apa berlaku nanti seperti dibuang kerja dan lain-lain. Orang kaya dan yang tak terjejas apa pun, kau tak ambik pun takpe.

14) Apa pun keputusan kau buat, hanya kau yang tahu kedudukan sebenar kewangan kau. Bukan orang lain yang akan bayarkan bulan-bulan kereta dan rumah kau.

Jangan terkejut, jika dari 10 orang yang mengkritik Moratorium tu, 8 akan ambik mora kecuali dia ialah yang No. 11 di atas.

15) Mesej saya jika dipermudahkan kepada sebaris ayat sempoi ialah 👇
TAKDE DUIT KAU PENING KEPALA,
ADA DUIT KAU HILANG PENING KEPALA.
Beringatlah semua ✌

Link mora ada di bawah dan boleh baca lagi sharing di ruang comment.
𝐌𝐎𝐑𝐀𝐓𝐎𝐑𝐈𝐔𝐌 𝟑.𝟎 (𝐓𝐀𝐍𝐏𝐀 𝐒𝐘𝐀𝐑𝐀𝐓)
𝗟𝗶𝗻𝗸 𝘂𝗻𝘁𝘂𝗸 𝗠𝗼𝗿𝗮𝘁𝗼𝗿𝗶𝘂𝗺 𝗔𝘂𝘁𝗼 𝗔𝗽𝗽𝗿𝗼𝘃𝗲𝗱 𝗕𝟰𝟬/𝗠𝟰𝟬/𝗧𝟮𝟬 :
1. Moratorium 𝙈𝙖𝙮𝙗𝙖𝙣𝙠
https://www.maybank2u.com.my/…/announcement_financial…
2. Moratorium 𝘽𝙖𝙣𝙠 𝙍𝙖𝙠𝙮𝙖𝙩
https://cv19-support.bankrakyat.com.my/
3. Moratorium 𝘽𝙖𝙣𝙠 𝙄𝙨𝙡𝙖𝙢
https://vao.bankislam.com.my/ppb/
4. Moratorium 𝘾𝙄𝙈𝘽
https://www.cimb.com.my/covid19support
5. Moratorium 𝘽𝙎𝙉
https://www.bsn.com.my/page/TRA
6. Moratorium 𝙋𝙪𝙗𝙡𝙞𝙘 𝘽𝙖𝙣𝙠
https://www.pbebank.com/Others/COVID-19.aspx
7. Moratorium 𝘼𝙢𝙗𝙖𝙣𝙠
https://www.ambank.com.my/eng/targeted-repayment-assistance
8. Moratorium 𝙍𝙃𝘽
https://www.rhbgroup.com/…/campa…/PostMoratoriumEForm…
9. Moratorium 𝘼𝙛𝙛𝙞𝙣 𝘽𝙖𝙣𝙠
https://www.affinbank.com.my/…/Financial-Assistance…
10. Moratorium 𝙈𝘽𝙎𝘽
https://www.mbsbbank.com/bm/notices/moratorium
11. Moratorium 𝘽𝙖𝙣𝙠 𝙈𝙪𝙖𝙢𝙖𝙡𝙖𝙩
https://map.muamalat.com.my/
12. Moratorium 𝙆𝙪𝙬𝙖𝙞𝙩 𝘽𝙖𝙣𝙠
https://www.kfh.com.my/…/per…/announcements/KFH-RAP.html
13. Moratorium 𝘾𝙞𝙩𝙞𝘽𝙖𝙣𝙠
https://www.citibank.com.my/…/moratorium…/index.html
14. Moratorium 𝘼𝙡𝙡𝙞𝙖𝙣𝙘𝙚 𝘽𝙖𝙣𝙠
https://www.allianceonline.com.my/…/loan_moratorium.do
15. Moratorium 𝘼𝙜𝙧𝙤𝘽𝙖𝙣𝙠
https://www.agrobank.com.my/my/bbb/
16. Moratorium 𝙃𝙤𝙣𝙜 𝙇𝙚𝙤𝙣𝙜 𝘽𝙖𝙣𝙠
https://www.hlb.com.my/…/hlb-payment-relief-assistance…
17. Moratorium 𝙎𝙈𝙀 𝘽𝙖𝙣𝙠
https://smebank.com.my/en/financing-payment-assistance
18. Moratorium 𝙎𝙩𝙖𝙣𝙙𝙖𝙧𝙙 𝘾𝙝𝙖𝙧𝙩𝙚𝙧𝙚𝙙 𝘽𝙖𝙣𝙠
https://www.sc.com/my/important-information/covid-19/
19. Moratorium 𝘼𝙡 𝙍𝙖𝙟𝙝𝙞 𝘽𝙖𝙣𝙠
https://www.alrajhibank.com.my/…/financial-assistance
20. Moratorium 𝙐𝙊𝘽 𝘽𝙖𝙣𝙠
https://www.uob.com.my/…/covid-relief-assistance.page
21. Moratorium 𝙊𝘾𝘽𝘾 𝘽𝙖𝙣𝙠
https://www.ocbc.com.my/perso…/Loans/moratorium/index.html
22. Moratorium 𝙋𝙏𝙋𝙏𝙉
https://www.ptptn.gov.my/penangguhanpkp3.0/

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Rupanya Rumput Viral Ni Bukan Je Bantu Kucing Sakit Parvo & Tak Lalu Makan, Boleh Hilangkan  Selesema & Demam Juga!

Sekali tengok orang akan cakp ia tumbuhan liar, tetapi banyak manfaatnya pada haiwan terutama kucing.

Nak tahu caranya jom baca ni:

Rumput ini pernah viral dulu. Sekarang viral semula.

Nama rumput ni, RUMPUT PENDUL.

Kalau ada kucing yang sakit Parvo, Selsema atau demam, boleh berikan air rebusan rumput ni pada kucing tersebut. Kucing yg hilang selera makan atau tanak makan langsung pun boleh diberikan air rebusan rumput ni.

Rumput ni tumbuh meliar di kawasan lapang yang tanahnya agak lembab. Ia tidak akan tumbuh dicelah pohon besar. Ia suka tempat terang dengan cahaya matahari.

CARA-CARA BUAT AIR REBUSAN:

1⃣ Cabut rumput ini bersama akarnya.

2⃣ Bersihkan tanah dari akar dan daun.

3⃣ Patahkan sikit-sikit masukkan daun, batang dan akar kedalam bekas dan rebus dengan api yang sederhana hingga agak mendidih. Jangan guna api besar, khasiatnya akan hilang.

4⃣ Bila kandungan air sudah jadi separuh, matikan api dan sejukkan pada suhu bilik.

5⃣ Bila sudah sejuk, bagi 10mil hingga 20mil pada kucing yang sakit pagi dan malam.

✔ Selebihnya boleh disimpan di dalam peti sejuk. Tapi janganlah lebih dua minggu. Hilang khasiatnya. Kena cari rumput baru dan buat.


Jagakan Ibu Sakit, Adik Bongsu Buat Kejutan Sponsor Kakak Ke Umrah. “Hebat Didikan, Tak Berkira Adik Beradik”-Netizen

Sejak dari lahir sampai lah meningkat dewasa, ibu bapa menjaga kita. Bila mereka sudah meniti akhir usia, menjadi tanggungjawab anak-anak pula menjaga orang tua mereka.

Ada sesetengah adik beradik, mereka akan bergilir menjaga ibu ayah yang sakit atau semakin uzur, malah ada juga yang melantik atau ada yang sukarela menjaga dikala adik beradik lain masing-masing ada tuntutan kerja.

Seperti perkongsian video di Tiktok ini, seorang kakak menggalas tanggungjawab menjaga ibunda tersayang sejak 2017 lagi, Namun siapa sangka, berkat kebaikan dan pengorbanannya itu, adik beradik yang lain menyiapkan kejutan buatnya.

Dalam satu majlis bacaan doa selamat di rumah, mereka sempat membuat agenda lain berkongsi berita gembira sebahagian keluarga menunaikan umrah bersama-sama.

Nama yang akan turut serta ke umrah diletakkan di banner dan ditutupi dengan tape, dan dipamerkan satu demi satu nama. Suasana menjadi gamat apabila nama si kakak yang menjaga ibu mereka juga ada di banner tersebut, rupanya adik bongsu mereka telah bersepakat untuk menaja si kakak untuk menunaikan umrah sebagai hadiah atas pengorbanan yang dilakukan selama ini.

Dalam video yang dikongsikan, jelas sekali wajah terharu kakaknya terkejut dengan hadiah yang tidak ternilai harganya dan lantas bangun terus menuju ke arah si ibu yang juga baru mengetahui kejutan tersebut.

Video yang berdurasi 2 minit dan 26 saat itu mendapat perhatian orang ramai dan rata-rata terharu dengan keluarga ini yang tidak berkira antara satu sama lain, malah keakraban mereka patut dicontohi.

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


“Sebagai Anak, Boleh Guna Ikut Suka Apa Saja Kepunyaan Ibu bapa. Tapi Bila Sendiri Punya Belum Tentu….” Jadikan Renungan Bersama!

Apabila kita ingat kembali ketika masih kecil, betapa besar pengorbanan yang dilakukan oleh ibu ayah untuk membesarkan kita. Setiap hari mereka sibuk mencari rezeki dan harta untuk memberi keselesaan dan kesenangan kepada anak-anaknya yang tercinta tanpa ada sedikit pun perasaan ‘berkira’. Semua haknya adalah milik anaknya juga!

Namun bila anak tersebut sudah dewasa dan punya kehidupannya sendiri, adilkah ibu ayah tersebut merasakan diri mereka seakan dipinggirkan dengan penerimaan dan layanan yang diberikan oleh anak-anak mereka?

Ini sepertimana kisah yang dikongsikan di facebook Suamiku Imamku Isteriku, semoga membacanya dapat menjentik hati dan mudah-mudahan kita tergolong sebagai anak-anak yang tahu berbakti kepada orang tua kita, insyallah.

Bezanya ibu bapa dengan anak-anak

Rumah ibu bapa adalah rumah bagi anak-anak tapi tak semua rumah anak-anak adalah rumah ibu bapa. Anak-anak boleh bebas dalam rumah ibubapa. Makan apa sahaja. Tengok siaran tv ikut suka. Guna apa saja kepunyaan ibubapa ikut suka..

Tapi,
Ibubapa tak boleh buat sesuka hati kat rumah anak-anak. Tak boleh masak sesuka hati Makan apa yang ada dalam peti ais ikut suka…Buat apa sahaja ikut suka.. Anak tetap akan berkecil hati dengan ibu bapa..

Begitu juga…
Kenderaan ibu bapa adalah kenderaan anak-anak. Anak-anak boleh guna kenderaan ibu bapa ikut suka hati. Minyak penuh balik kosong pun ibubapa tak kisah. Kalau rosak semua ibubapa tanggung..

Tapi..
Tak semua kenderaan anak-anak ibubapa boleh guna. Apatah lagi dengan sesuka hati.
Takut rosak lah. Takut langgar lah. Takut calar lah. Kalau guna pun, pastikan minyak penuh semula. Kalau rosak pun ibubapa kena hantar pomen baiki sebelum bagi kepada anak-anak.

Itulah bezanya ibu bapa dengan anak-anak. Ibubapa sentiasa mengasihi anak-anak.
Tetapi anak-anak belum tentu mengasihi ibubapa….

Mereka kasih kepada harta mereka melebihi ibubapa
Mereka ada masa untuk membetulkan moto kesayangan mereka bila rosak tetapi mereka tiada masa hantar ibubapa ke klinik bila emak memerlukan
Mereka ada masa untuk membawa anak isteri bercuti
Tetapi mereka tiada masa untuk cuti menziarahi ibubapa yang rindukan mereka…
Mereka sayang ambil cuti untuk melawat emak..
Sibok dengan kerja dan tak boleh cuti menjadi alasan
Tetapi mereka tidak sayang ambil cuti bila kawan baik kawin

Ibubapa ingin melihat anak-anak sempurna walaupun semampu yang ada
Tetapi..Anak-anak belum tentu boleh sempurnakan hajat ibubapa walaupun anak-anak berharta…

Bila isteri bercerita anda tahu apa yang isteri mahukan. Tetapi bila ibubapa bercerita anak-anak buat tak faham apa yang ibubapa mahukan..Ibubapa tidak akan meminta secara terus kepada anak-anaknya kerana ibubapa takut anak akan terasa.

Mudah-mudahan kita tergolong sebagai anak-anak yang berbakti kepada orang tua kita dan tak disisihkan atau diabaikan semasa kita sudah meningkat tua nanti, insyallah..


“Mama & Ibu Mentua Banyak Bantu Sampai Sekarang.” Fazura Kongsi Teruja Jaga Anak, Warganet Titip Doa Jadi Ibu Terbaik!

Tiada kata-kata dapat menggambarkan kebahagiaan hidup bilamana penantian untuk menimang cahaya mata sudah dicapai.

Tiada yang lebih Lengkap sudah fitrah seorang wanita bila mana bergelar seorang ibu. Rumah tangga kian berseri dengan hadirnya si kecil ini dalam hidup suami isteri.

Demikian juga dengan pelakon dan juga usahawan cantik manis Nur Fazura Sharifuddin atau mesra disapa Fazura. Sudah punya  suami penyayang, kerjaya seni dan perniagaan yang stabil.

Kini dikurniakan cahaya mata perempuan yang comel sebagai pelengkap bahtera rumah tangga cukup membuatkan kehidupan Aktres Terbaik Festival Filem Malaysia Ke-27 itu kian bahagia dan sempurna.

“Tidak dinafikan, pengalaman kali pertama menjadi ibu sangat mencabar. Ini kerana banyak perkara yang saya belum tahu terutama apabila anak menangis malam. Ketika awal kelahiran, Fatima kerap bangun malam untuk menyusu.

“Jika menangis pun, sebab nak menyusu. Saya bersyukur Fatima bukannya jenis yang banyak meragam, tak susah untuk menjaganya. Saya bernasib baik mama dan ibu mentua banyak membantu sejak saya bersalin, berpantang hinggalah sekarang.

“Kini, selepas tiga bulan melahirkan, saya sudah boleh membiasakan diri dengan rutin harian. Saya seronok menjalankan tugas seorang ibu,” katanya.

Terbaru, isteri kesayangan aktor Fattah Amin ini berkongsi video pendek menerusi laman instagramnya.

Video yang dimuat naik itu disertakan dengan kapsyen menyatakan dirinya begitu teruja dan mengakui peranan menjadi seorang ibu merupakan pengalaman yang seronok.

“My best role yet,” demikian kapsyennya yang ditulis ringkas namun cukup bermakna.

Gambar Fatima telah menarik perhatian peminat dan pengikutnya dan mendapat tanda suka lebih 400,000. Sementelah lama yang menanti untuk melihat wajah si kecil buah hati pasangan ini.

Posting selebriti berusia 37 tahun itu menerima komen netizen yang memuji dirinya pasti akan menjadi ibu yang terbaik kepada puteri kesayangan.


Guna Tisu Aje Nak Buat Sayur Kekal Segar Hingga 2 Minggu. Boleh Follow Cara Ni.

Sekarang ni kita tidak digalakkan kerap keluar rumah untuk membeli barang makanan. Jika boleh beli barang untuk tempoh dua atau tiga minggu.

Untuk memastikan barang basah yang dibeli segar tentu ada petua supaya kekal segar.

Menerusi perkongsian di FB Nazatul Shima menyediakan beberapa petua dengan menggunakan tisu supaya sayur kekal segar walaupun selepas tiga minggu.

Ikuti perkongsiannya.

BEGINI CARANYA

Sayur berdaun hijau atau barang basah lain, lapik tisu dlm bekas, letak sayur (tak perlu basuh), lapik tisu lagi skali dekat atas sayur kemudian tutup bekas, simpan dalam peti.
Sayur jenis hijau tahan segar sehingga 2-3 minggu.

Rujuk gambar

Selamat mencuba.

Kredit:  Nazatul Shima


Juadah Istimewa Sempena Deepavali. Mana Satu Yang Anda Suka?

Hari Deepavali tidak akan lengkap tanpa adanya juadah Deepavali yang semestinya membangkitkan selera anda. Pastinya inilah masanya untuk kita saling ziarah rakan-rakan yang berbangsa India agar dapat menilmati keaslian masakannya. Inilah beruntungnya negara berbilang bangsa.

Selamat Hari Deepavali untuk semua rakyat Malaysia.

Ladoo ialah pemanis mulut yang paling penting pada hari Deepavali, dan ianya adalah makanan istimewa bersaiz bola golf yang berwarna-warni. Ada banyak jenis ladoo untuk dipilih, iaitu bebola minyak sapi, ladoo buah kering, ladoo kekacang, dan yang paling biasa dihidang ialah ladoo berperisa air gula seperti ladoo air mawar, yang pastinya akan memberi rasa semanis syurga kepada deria rasa anda.

Gula-gula kelapa ialah gula-gula yang padat, manis dan berasaskan susu. Pemanis mulut jenis mithai (manisan India) ini adalah pembuka selera klasik kaum India yang tiada siapa akan menolak. Gula-gula kelapa adalah diperbuat daripada kelapa, susu pekat dan gula yang kesemuanya dimasak sehingga memejal. Dari segi bentuk, gula-gula kelapa lazimnya dipotong kepada bentuk-bentuk petak, berlian atau pun bulat.

Jalebi adalah kuih kecil berwarna kuning cerah dan seakan-akan kek funnel. Ia diperbuat daripada adunan tepung kosong yang digoreng dalam bentuk pretzel atau bulat, dan kemudian direndam dalam air gula safron untuk mendapatkan warna kejingga-jinggaan. Untuk menjadikan lapisan luar kuih itu rangup, ia direndam di dalam air gula safron lalu dikeringkan. Kuih ini mempunyai tekstur yang kenyal dengan lapisan luar yang bergula. Jalebi semestinya akan melonjakkan citarasa anda!

Payasam ialah puding enak berasaskan susu yang berasal dari sub-benua India dan diperbuat daripada gandum hancur atau pun vermiseli bercampurkan susu dan gula. Ia kemudian diberi perasa seperti buah pelaga, buah kismis, safron, kacang gajus, kacang pistasio dan buah badam, dan selalunya dihidangkan ketika waktu makan atau sebagai pencuci mulut. Hidangan ini memberikan sentuhan baru ke atas puding klasik biasa bagi menggamit selera anda.

Murukku ialah perkataan Tamil yang bermaksud “berpintal.” Makanan tradisi yang sering dikaitkan dengan Deepavali, Murukku adalah salah satu makanan ringan istimewa yang boleh dijumpai di hampir setiap rumah penganut Hindu semasa perayaan Deepavali. Murukku adalah snek goreng penuh rasa yang diperbuat daripada campuran lentil hitam, tepung beras dan perasa seperti cili dan biji karom (ajwain) untuk memberikan rasa yang hebat. Yang luar biasanya, walaupun kerepek rangup ini digoreng, ia tidak berminyak langsung.


Buat Sendiri Jamu Manjakani Boleh Je, Ni Caranya Kalau Ada Yang Belum Tahu!

Khasiat dan kebaikan manjakani dalam penjagaan dalaman wanita sudah lama diakui sejak zaman berzaman lagi. Jadi apa kata kali ini anda sediakan sendiri kapsul manjakani untuk kegunaan sendiri.

Memanglah diluar sana ada pelbagai pilihan jenama, namun jika dihasilkan sendiri kita tidak ragu bahan-bahan yang digunakan dan ternyata memang betul-betul original.

Memandangkan menyediakannya juga tidak sukar sepertimana yang dikongsikan oleh Hajar Mael dan bolehlah dijadikan panduan. Jom semak langkah demi langkah penyediaannya.

Mai sis sharekan macam mana nak buat sendiri jamu manjakani ni…senang dan mudah je…jimat pun jimat..tak payah beli jamu mahal-mahal.

Manjakani ni kita sangai dulu..agak dah tukar warna sikit kita angkat.

Kemudian kita tumbuk-tumbuk bagi dia kecik-kecil sikit…supaya senang nak blander nanti..tapi kalau tak ada blander kering, tumbuk je la sampai halus…

Pastu kita blander kering …sampai halus mulus

Dah siap blander ..nak tapis boleh tak nak tapis pun boleh…sis tak tapis pun sebab nak masukkan dalam kapsulkan…

Kapsul ni sis beli kat farmasi…RM2.90 utk 100pcs…kalau tak ada kat farmasi pergi cari kat kedai ubat cina…sekian..

Ni dah siap isi dalam kapsul..

Selamat mencuba


Ikut Rahsia Dr Sakit Puan Ini Jaga Kesihatan Terutama Kawal Darah Tinggi. Salah Satunya Guna Ulam Sahaja!

Ini antara penyakit yang kian menghantui masyarakat kita pada masa kini. Tekanan darah tinggi adalah penyakit dalam diam yang mengakibatkan banyak komplikasi dan juga kematian jika tidak dirawat.

Penyakit ini tidak mempunyai penyebab khusus tetapi faktor seperti sejarah ahli keluarga yang mempunyai penyakit darah tinggi, obesiti, tekanan (stress) dan diabetes antara yang dikaitkan kepada punca penyakit ini.

Yang penting kena jaga kesihatan sedari awal. Elakkan makanan dan gaya hidup yang boleh menjurus kepada penyakit ini.

Beberapa panduan untuk mengawal tekanan darah. Bila umur meningkat 50 tahun ke atas, ramai yang mengidap penyakit darah tinggi.
 Saya pun bila kepenatan dan stress, tekanan darah saya Naik 150/90 Mm Hg. Kadang2 saya makan ubat untuk kawal . Alhamdulillah biasa nya pressure saya 130/80 mm Hg.

Tekanan darah meningkat sebab saluran-saluran darah menjadi sempit akibat dari timbunan lemak pada dinding2 (atherosclerosis). Sering dikaitkan dengan kolesterol tinggi dan ini berlaku perlahan-lahan dengan chronic inflammation.

Bila saluran darah sempit jantung perlu mengepam darah dengan kuat dan tekanan darah meningkat untuk menyampaikan bekalan oksijen dan makanan kepada tisu-tisu dalam organ terpenting.

Risiko dalam jangka panjang ialah serangan jantung dan angin akhmar serta lain-lain gejala Kesihatan.

1. Kawal berat badan. Kegemokkan merupakan salah satu penyebab darah tinggi. Kurangkan makanan bergula dan karbohidrat.
 Kurangkan makanan2 bergoreng, bersantan, kueh2 manis, chocolate manis. Jauhkan air minuman soda.
 Kurangkan makan daging merah – lembu dan kambing.

2. Lakukan exercise 30 minit setiap hari. Exercise meningkatkan aliran darah kepada tisu  dan organ. Di samping menurunkan kolesterol dan gula dalam darah. Exercise mencetuskan keluar endorphin dari otak menjadikan kita tenang dan ceria.

2. Kawal stress. Minda yang tenang dan emosi ceria dapat kawal tekanan darah. Banyak bersabar, tahan marah, jadi orang pemaaf. Cukup rehat dan tidur. Banyak berzikir, berselawat, tafakkur, lakukan deep breathing exercises, yoga.

3. Makanan yang mengandungi vit C, beta carotene, flavonoid, antioxidant bolih bantu kawal tekanan darah, dengan menyekat chronic inflammation dan bantu baik pulih sel-sel dan tisu-tisu
 Sayur-sayuran hijau bayam, sawi, ULAM2 – ulam raja, sambung nyawa, mint.
 Juz ulam raja, selain bertindak mengawal cholesterol dan gula dalam darah, ia juga anti kanser.
 Buah2- mangga, tembikai, keledek merah, carrot, berries

4. Amalkan minum juice lemon, limau nipis, limau kasturi, grapefruit khususnya selepas makan daging.. Air limau boleh mencairkan lemak-lemak dan bertindak sebagai anti inflammatory.
 Juga amalkan minum teh halia dan green tea, kedu-dua mengandungi bahan antioxidant dan anti inflammatory.

5. Fish oil, Minyak kelapa dara, extra virgin olive olive oil. Ikan salmon dan mackerel mengandungi Omega3 dan DHA, yang anti inflammatory.

Gambar & sumber: Dr Hamid Arshat


“Bila Susu Drop. Mummylah Orang Yang Paling Sedih.” Mona Allen Sanggup Makan Banyak Demi Susu Anak Mencukupi

Ibu mana yang tak sedih apabila melihat anak menangis akibat kelaparan kerana susu badan yang diberikan tidak mencukupi.

Inilah cabaran bagi ibu yang baru bersalin, bukan sahaja tekanan akibat terpaksa menjalani berpantang tetapi emosi turut tidak stabil apabila membabitkan bayi yang baru dilahirkan.

Bagi memastikan bayinya mendapat nutrisi secukupnya, pelakon Mona Allen memberitahu dia sangat menitikberatkan soal penyusuan untuk Petra Pekin.

Mona atau nama sebenarnya Munna Hafiraneza Allen, 36, berkata dia mencuba pelbagai cara untuk memastikan susu badannya sentiasa mencukupi kerana tidak sanggup melihat Petra menangis kelaparan.

“Selagi ada susu dibadan mummy, akan mummy berikan seluruhnya pada kamu. Biarlah mummy terpaksa minum dan makan banyak untuk pengeluaran susu yang optimum, janji kamu ceria dan sihat sentiasa. Biarlah mummy terpaksa berjaga malam untuk menyusukan kamu, janji kamu tidak menangis kehausan.

“Biarlah mummy duduk berjam-jam lamanya, janji kamu selesa menyusu dalam keadaan begitu. Biarlah mummy bawa kamu ke sana ke sini, janji kamu tidak putus susu dgn mummy,” katanya.

Mona berkongsi mengenai perkara itu menerusi akaun Instagram miliknya.

Bukan itu sahaja, Mona juga mengaku bukan mudah menyusukan anak lebih-lebih lagi apabila berdepan dengan masalah kekurangan susu badan.

“Ya. Mummy mengaku penyusuan bukan semudah ABC. Bila susu drop. Mummylah orang yang paling sedih dan susah hati,” katanya lagi.

Artikel Berkaitan

Bagaimanapun, Mona bersyukur apabila suaminya iaitu Pekin Ibrahim, 41, sentiasa menghulurkan bantuan dan sentiasa berada di sisi.

”Mujur Daddy banyak membantu. Daddy selalu urut belakang Mummy untuk memperbanyakkan penghasilan susu. Daddy juga sentiasa belikan mummy makanan yang sedap-sedap.

“Bila mummy terlelap, daddy biarkan mummy rehat dan tidur sebentar. Daddy mengerti, ini perjuangan mummy. Daddy sentiasa support mummy. Terima kasih Daddy!,” kongsinya.

Dalam kesempatan itu juga, Mona turut berharap agar terus diberi kekuatan dalam memberikan yang terbaik buat anaknya selain memberi semangat kepada ibu-ibu di luar sana.

“Ya Allah. Kau murahkanlah rezeki susu buat anakku. Kau kuatkan kudratku untuk terus memberi susu yang terbaik buat anakku. Hindarkanlah perkataan malas dalam diriku dan kau berilah kesihatan yang baik untukku terus menjaga anakku.

“Anda ibu menyusukan anak? Jangan putus asa ya, sebab kita ibu yang hebat,” ujarnya

Sumber : Mstar

Mesti Baca :

Tip / Petua


Senangkan Hati Isteri Dulu, Barulah Rezeki Suami Melimpah Ruah. Bahagianya Perkongsian Ini

Mudahnya jika nak menjemput rezeki. Hakikatnya syurga seorang isteri pada suaminya, tapi tahukah wahai encik suami, bahawa rezeki anda sedikit sebanyak datangnya dari isteri anda sendiri. Pastinya dalam perkahwinanmengharapkan ganjaran rezeki  yang melimpah ruah agar kita beroleh rumah tangga yang penuh harmoni.

___________________________________________________________________

Rezeki lelaki terletak pada kebahagiaan isteri. Anggap bacaan santai ini sebagai ‘Refresher Course’ masa kursus kahwin dulu.

Kalau PUBG dapat layan lama-lama, yang ini pun boleh ye. Bismillah.

1. Ketahui minat dan kesukaan mereka. Sekali sekala beli dan hadiahkan untuk isteri kita. Kalau dia suka karipap, kita belikan yang paling besar dan special.

Mereka juga ada ‘geng’ masa di universiti dan pejabat. Kalau mereka ada aktiviti dirancang, kita benarkan.

2. Luangkan masa khusus berbual dengan isteri. Cakap soal ofis, anak dan perancangan masa depan. Kebiasaannya perempuan ni kalau mereka ‘stress’, dia tak nak bagitau kita.

Komunikasi ini akan bantu pulihkan emosi mereka

3. Ajak isteri keluar berdua. Pergi ajak tengok wayang ke, makan tempat special sikit. Tak lama pun, mungkin hanya sejam dua dalam sebulan.

Masa berdua ini sangat mahal lepas dah ada anak.

4. Andai baru menimang cahaya mata. Kongsi tanggungjawab sama-sama. Belajar basuh berak anak, dodoi anak malam-malam. Betul, memang tak selesa tapi korang mesti buat.

Biarkan isteri rehat cukup supaya mereka tenang.
Apabila jiwa ada ketenangan, susu ibu mudah keluar. Ini petuanya. Rehat cukup.

5. Sekali sekala belikan barang kecantikan mereka. Minyak wangi, pencuci muka. Invest untuk isteri sendiri takkan rugi. Orang puji mereka, kita jugak yang suka nanti.

6. Hadiahkan pakaian atau tudung kegemaran. Biasanya mereka akan nafikan tak nak, tapi jauh dalam sudut hati mereka walau sebesar zarah mereka nak.

Bagi je, mesti mereka senyum. Tutup pintu bilik, confirm melompat-lompat atas katil dapat hadiah. Kah kah.

7. Hormati orang tua mereka. Kekadang bawak sekali pergi makan atau berjalan. Restu dan kebahagiaan keluarga, kuncinya mencintai orang kesayangan si isteri.

8. Berkawan dengan anak-anak. Sebut kebaikan isteri depan mereka. Nasihati dengan cara berjenaka tapi ada pengajaran.

Sebut kebaikan mereka depan anak dan kawan-kawan. Tinggikan martabat mereka.

9. Bantu isteri buat kerja rumah, sapu sampah, lipat kain baju atau tidurkan anak-anak. Biar mereka ada ruang untuk ‘me time’ .

10. Baca hadis dan tadabbur quran bersama isteri. Jangan fokus hanya pada dunia tapi lupa pada akhirat. Setiap perlakuan isteri, yang menanggung dosa adalah suami.

Nasihat cara hikmah, insha Allah mereka akan terima. Biar kita jadi suami yang dikenang dan dirindui selalu andai kita pergi dulu.

“Jangan menyesali apa yang tidak pernah kamu miliki. Sesalilah apa yang kamu miliki namun tak pernah kamu hargai.”


Waktu ‘Sweet’ Untuk Suami Pegang Tangan Isteri. Barulah Hubungan Makin Intim

Terdapat banyak rahsia atau resepi untuk perkahwinan yang bahagia. Tentunya setiap pasangan inginkan kehidupan rumahtangga yang manis-manis belaka. Terdapat pelbagai  tip untuk memastikan hubungan sentiasa intim.

Kepada suami, nak ambil hati isteri ini mudah saja. Mulakan dengan pegang tangannya. Ikuti panduan beriku

1: Apabila berjumpa. Masa anda jumpa isteri anda lepas kerja ke, lepas isteri anda balik daripada mana-mana ke, lepas anda baru balik rumah ke, pegang tangan isteri anda. Bukan yang stail pegang lama-lama. Genggam dengan lembut dua saat macam itu. Macam nak bagitahu isteri anda: ‘Sayang, I rinduuu..’ tanpa beritahu isteri anda secara terus. Okay…boleh imagine tak?

2: Apabila lintas jalan. Cara paling mudah untuk kelihatan macho dan memang macho adalah dengan memegang tangan isteri anda ketika hendak melintas jalan. Contoh sebenar seorang suami yang protective dan sweet. Jangan lintas jalan seorang diri dan tinggalkan isteri anda di belakang tau.

3: Apabila mahu lepaskan pegangan tangan. Sebelum lepaskan genggaman anda itu, jangan main tarik saja tau. Macam kasar pula. Anda genggam sedikit baru lepaskan. Atau anda pegang tangan isteri anda dengan dua tangan anda lepas tu baru lepaskan. Itu macam ‘silent signal’ nak bagitahu yang tangan anda dah berpeluh ke, anda nak lepaskan tangan ke. Macam itu lah.

4: Apabila keadaan sukar, dan isteri anda mencari ketenangan pada anda. Mungkin anda tidak tahu, anda sebenarnya ada super power yang boleh menyembuhkan kesedihan isteri anda. Cubalah. Peluk sedikit untuk ekstra super power.

5: Apabila berada di tempat yang ramai orang. Masa ini kena pegang tangan. Nanti hilang. Rimas pula nanti nak kena call dan mesej untuk mencari isteri anda. Lebih-lebih lagi di tempat ramai orang, line telefon selalu tiada.

6: Apabila tiada sebab, pegang sahaja secara tiba-tiba. Contoh terbaik seperti ketika anda berdua sedang menonton wayang, atau waktu anda memandu, atau waktu anda berdua baru sedang berjalan ke arah kereta selepas berjogging. Bila-bila masa sahaja, secara tiba-tiba. Buat isteri anda terkejut sedikit.

7: Apabila anda mahu tidur. Sebelum anda melelapkan mata itu, walaupun isteri anda ada di sebelah anda sahaja, genggam sedikit tangan isteri anda dan cakap selamat malam. Seronokkan, sudah tidak perlu mesej malam-malam untuk ucapkan good night? Boleh beritahu terus.

8: Apabila isteri anda nampak sale. Waktu ini memang anda perlu pegang tangan isteri anda. Kalau boleh, pegang pursenya sekali agar tidak berbelanja lebih.


Nak Goda Suami Dengan Kecantikan Semulajadi, Jauhkan Dulu 5 Punca Terjadinya Masalah Kulit!

Kesibukan menguruskan keluarga di rumah di samping bebanan tugasan di pejabat, membuatkan penjagaan kulit wajah yang sempurna sering kali dibuat secara ala kadar.

Risau pula kalau terus dibiarkan akan menyebabkan adanya masalah kulit seperti berjerawat, jeragat dan sebagainya. Bila ini terjadi bukan sahaja kita sendiri  tidak suka, malah bimbang juga kalau-kalau En. Suami pun berasa tidak selesa melihat masalah kulit wajah isterinya.

Oleh itu, berikanlah perhatian dalam  penjagaan kulit wajah  dalam rutin harian, pun begitu tidak mencukupi,ketahui juga 5 punca penyebab kepada terjadinya masalah kulit wajah.

Ini boleh dikatakan tabiat yang biasa dilakukan. Walau sebersih mana pun tangan anda perlu diingat pasti ada kuman. Kuman tersebut secara tidak langsung akan berpindah pada kulit wajah lantas mengakibatkan kerengsaan dan akhir sekali terjadilah jerawat. Jika ini merupakan tabiat yang memang sukar dijauhkan, sapu ‘hand sanitizer’ sekerap yang mungkin.

Penggunaan berus solekan yang kotor dan berkongsi berus solekan dengan orang lain boleh menyebabkan pembiakan bakteria dan liang pori-pori tersumbat. Ia juga mengakibatkan kuman daripada alat solek mudah tersebar kepada bahagian lain pada muka. Cuba gunakan jari atau berus berasingan untuk setiap alat kosmetik dan jangan lupa cuci setiap minggu. Jangan pandang remeh dan tidak mengendahkan perkara sebegini kerana ia mungkin penyumbang terbesar dalam masalah kulit anda.

Pembersihan yang terlalu kuat atau kasar dan pengelupasan yang berlebihan boleh mengakibatkan penghasilan minyak yang berlebihan dan kesan yang lebih teruk adalah menyebabkan bakteria merebak. Untuk alternatif lain gunakan glycolic peel tiga kali seminggu.

Kajian dari American Academy of Dermatology menyatakan makanan yang mengandungi bahan MSG yang tinggi akan menyebabkan kandungan gula dalam darah meningkat lantas menghasilkan insulin yang banyak. Insulin itu kemudiannya mengaktifkan kelenjar minyak yang menghasilkan hormon androgen, yang akan mengakibatkan penumbuhan jerawat.

Tidur dengan mekap boleh menjadi punca kulit kering. Ia juga menyebabkan kulit terdedah dengan radikal bebas yang akhirnya membuatkan kolagen kulit musnah, dan akhirnya kedutan mula muncul di kulit. Kulit biasanya memperbaharui sel-sel ketika kita tidur, tetapi andai kulit tidak dicuci bersih sukar untuk ia menghasilkan sel baru secara semula jadi.

Dan ini pula rahsia kecantikan kulit wajah selebriti:

ANZALNA NASIR

ROZITA CHE WAN

SITI NURHALIZA

JENNIFER ANISTON

KATE MIDDLETON

SCARLETT JOHANSSON


“Kumpul duit Setiap bulan. Sebagai mak, saya bangga.” Anak Menabung Demi Ipad, Nabila Huda ‘Prank’ Sempena Hari Jadi buat ramai Sebak!

Setiap ibu bapa punya cara tersendiri dalam mendidik anak-anak. Biarpun sayang namun ada yang enggan ‘spoilkan’ dengan memanjakan anak-anak mengikut segala kemahuan mereka.

sebaliknya apa yang diingini harus di usahakan sendiri. Demikian juga yang dilakukan oleh pelakon berbakat, Nabila Huda. Walaupun hanya mempunyai seorang anak, namun dia sama sekali tidak memanjakannya.

Bahkan, Kiesha sudah diajar untuk berusaha sendiri jika mahukan sesuatu. dalam perkongsian terbaru, Nabila atau mesra disapa Abil berkongsi tentang anak perempuannya itu.

Menurut Abil, anaknya itu sudah lama teringin memiliki ipad dan sejak daripada itu, dia mula menyimpan sedikit demi sedikit wang hasil usahanya sendiri.

Walaupun jumlah yang dikumpul  belum mencukupi namun Abil mengambil keputusan untuk berealisasikan impian anaknya itu dengan menyediakan ipad sebagai hadiah sempena hari lahirnya.

Happy Belated Birthday my babygirl !

“Actually early this year kalau tak silap keisha cakap dia nak kumpul duit beli ipad pro sebab dia tau mummy dia takkan beli kan. Abil penah cerita before this i memang takkan spend beli barang untuk keisha kalau dia nak,dia kena usaha.

“So dia usaha kumpul duit yang dia dapat dari mummy, abi or our family. Dan duit gaji dia everytime dia teman mummy pergi kerja jadi asst. Setiap bulan dia akan bagitau jumlah yang dia dah kumpul. Abi dia pinjam duit pun dia mintak bayar balik sbb nak beli ipad. Latest one dia cakap dia dah kumpul dalam tabung rm450.

“Dia cakap lagi sikit je dah boleh beli. Sikit apa keisha. 2024 baru dapat beli anak ku!haha! I am proud as a mother bila tengok effort dan usaha dia nak kan sesuatu tanpa mintak kat abil. Tak pernah dia merengek nak something dari kecik. Pastu masa birthday dia hari tu dia kata tahun ni special sebab her birthday on 11 may and she turns 11.

Perkongsian Abil itu mendapat respond ramai. rata-rata mengakui kagum dan sebak dengan sikap yang ditunjukkan oleh Kiesha.

may Allah swt always bless u baby girl Ameen.


Solat Tarawih, Usah Disindir Jika Suami Hanya Baca 3 Qul. Deep Perkongsian Ni!

1 Ramadan, pastinya ramai antara ketua keluarga telah memberanikan diri menjadi imam solat tarawih bersama isteri dan anak-anak di rumah.

Walau bacaan surah tidaklah semerdu ustaz bahkan sekadar diulang-ulang surah 3 Qul yang dihafal, namun sebagai makmum kita syukurinya.

Jangan pula disindir, dan jadikan pengajaran daripada perkongsian Cikgu Mohd Fadli Salleh ini.

Usah menyindir suami kita jika dia hanya baca 3 Qul sahaja masa solat tarawih ini.

Lepas solat, salam, cium tangan dia dan ucap terima kasih padanya yang sudi imamkan solat tarawih. Itu yang sebaiknya.

Bahkan jika ada suami yang suruh isteri solat tarawih sendiri-sendiri kerana segan tidak hafal banyak surah, cakaplah pada suami dengan penuh hikmah,

“Abang. Saya tak kisah abang ulang baca ‘Qulhuallahu ahad’ pun dalam setiap rakaat. Saya tahu saya tidak berkahwin dengan Al Hafiz yang hafal semua surah.

Saya terima abang seadanya sepertimana abang terima saya. Cuma saya teringin sangat nak solat berjemaah dengan abang. Jangan risau bang, bacaan surah apa pun sah asalkan ada Al Fatihah.”

Bisik begitu pada suami sebelum tidur, peluk dia dengan erat, InsyaAllah malam esok boleh solat berjemaah bersama.

Rahsia kita laki bini, aib suami, aib isteri tak perlu canang pada media sosial. Tak perlu lah tag suami pada gambar kartun menunjukkan suami tidak tahu baca surah panjang.

Pada kita ianya gurauan. Namun dalam tak sedar orang yang memerhati memandang rendah pada suami kita bahkan memandang rendah pada kita yang tidak tahu menjaga aib suami.

Sokonglah suami sendiri. Walau macamana pun dia, dia tetap suami kalian yang melafazkan akad suatu ketika dahulu menerima kalian menjadi sebahagian bebanannya.

Muliakan suamimu. Muliakan suamimu. Muliakan suamimu.

Nescaya syurga menantimu di alam sana.

Salam ingatan. Salam Ramadan.


Kalau Nak Otak Anak Sihat & Bijak, Inilah 6 Jenis Makanan Yang Patut Diambil.  Ibu-Ibu Kena Take Note Ni!

Ada tak ibu bapa yang menghadapi masalah anak terlalu memilih makanan. Ada yang jenis suka suka makan coklat tetapi tak suka makan nasi. Ada yang suka masakan melayu, ada pula yang suka ala barat.

Ada anak-anak yang cukup suka makan sayur, tak kurang juga yang langsung tak mahu menyentuhnya.

Jika ada antara anak-anak anda jenis yang tidak suka atau menolak setiap kali diberi makanan yang berkhasiat, ini boleh merugikan mereka terutama jika makanan tersebut terkandung khasiatnya yang tersendiri.

Jadi, sebagai ibu bapa kena praktis awal-awal memberi anak-anak jenis makanan yang sepatutnya di ambik. Nah semak senarai ini.

Telur Baik Untuk Anak
Telur memang cukup digemari kanak-kanak. Ia bukan sahaja berkhasiat tinggi bahkan rasanya mampu menarik perhatian mereka untuk makan lebih. Samada direbus, digoreng dan dijadikan sup, telur masih mengandungi protein yang tinggi.

Kajian yang dijalankan di Wayne State University di Michigan mendapati, telur merupakan sajian terbaik selain rendah kalori berbanding yogurt, keju dan juga pisang.

Pilih Anggur
Anak anda penggemar anggur? Anggur yang kaya dengan antioksidan cukup baik untuk si kecil anda. Menjadikannya sebagai makanan sampingan selepas sarapan paling disarankan untuk si kecil anda. Malah antioksidan yang ada di dalamnya boleh mengatasi risiko berkaitan jantung. Bagi kanak-kanak ia membentuk jantung yang sihat sejak kecil.

Serat No 1
Sembelit sering terjadi kepada anak-anak kecil kerana proses pemakanan yang kurang sesuai untuk mereka. Hal ini mungkin juga disebabkan oleh kejutan makanan yang baru diterima bayi yang baru memulakan makanan berat.

Bagaimanakah caranya untuk mengatur menu anak ini? Serat merupakan pilihan terbaik untuk mereka. Sayur antara pilihan terbaik dan tepat selain bijirin
dan makanan seumpamanya. Sayur berdaun hijau antara yang disyorkan untuk semua. Variasikanlah bayam, sawi, aneka kacang dan pelbagai jenis sayuran lain untuk mereka.

Bayam Untuk Mata
Mata sememangnya anugerah terbesar untuk semua. Bukan bermula dari dewasa, tetapi sejak mula diperkenalkan dengan makanan lagi, anda seharusnya mencari makanan yang baik untuknya. Bayam dan lobak merupakan pilihan terbaik untuk si anak anda.

Bayam bukan hanya tinggi serat tetapi mengandungi vitamin A yang cukup tinggi dan baik untuk mata. Samada di rebus, goreng mahupun dikisar terus bersama bubur nasi, merupakan pilihan terbaik untuk sikecil anda.

Elak Kafein?
Tahukah anda bahawa di dalam coklat yang anak anda makan mengandungi sejumlah kafein? Pun begitu kuantitinya hanya sedikit berbanding kopi dan teh, ia hanya sekadar 20 peratus sahaja. Jika anak anda penggemar coklat, sebaiknya hadkanlah pengambilannya. Kafein yang tinggi boleh memberi impak besar pada kesihatan kanak-kanak yang mudah bertindak balas.

Multivitamin Sihat
Siapa kata kanak-kanak tidak perlukan sebarang makanan tambahan untuk membesar? Kanak-kanak sekitar usia 2 hingga 8 tahun paling susah untuk makan kerana pemfokusan mereka tertumpu kepada aktiviti fizikal semata-mata.

Di sinilah vitamin berperanan untuk mereka. Multivitamin paling disyorkan untuk mereka bergerak cergas setiap hari. Ia membentuk sel baru dan membantu prose pembesaran. Jadikan amalan pengambilan vitamin ini setiap hari untuk anak anda.


11 Amalan Pembuka Rezeki Yang Suami Isteri Harus Tahu

Membina sesebuah rumah tangga yang harmoni sangat diimpikan oleh semua pasangan lebih-lebih lagi apabila dikurniakan rezeki yang tidak putus-putus.

Ada antara mereka yang menganggapnya sukar dicapai kerana memasuki alam perkahwinan bukanlah sesuatu yang mudah. Perlukan penyertian dan pengorbanan yang tinggi dari semua sudut malah faktor kewangan sangat memainkan peranan utama dalam perhubungan.

Namun jika suami isteri istiqomah melaksanakan perintah Allah SWT, insya allah mencurah-curahlah rezeki yang datang.

Untuk memastikan rezeki dalam hubungan suami isteri mengalir dengan mudah dan melimpah ruah, pastikan anda dan pasangan melakukan amalan ini.

1. Niat Berkahwin Kerana Alllah

Berkahwin merupakan salah satu pintu rezeki kerana ia mampu menyatukan hati dua insan dalam satu tujuan iaitu mencapai keredaan Allah SWT. Jika ingin rumah tangga anda terus mengalirkan rezeki yang luas, ikhlaskan niat anda dan pasangan berumah tangga kerana Allah SWT.

2. Sentiasa Menggembirakan Pasangan

Tarikan utama rezeki dalam rumah tangga bergantung kepada suami dan isteri itu sendiri. Sentiasalah bermesra dan menggembirakan pasangan agar hubungan yang terjalin bertambah bahagia serta saling hormat-menghormati lantas mengundang rezeki yang banyak dalam rumah tangga.

3. Banyakkan Bersedekah

Amalan bersedekah tanpa mengharapkan balasan sememangnya digalakkan dalam Islam kerana amalan terpuji ini mampu menambahkan rezeki. Apabila kita meringankan bebanan orang lain yang dalam kesusahan, maka Allah SWT akan melipatgandakan rezeki dan memberikan kesenangan dalam kehidupan harian kita.

4. Berbakti dan mendoakan ibu bapa

Berbuat baiklah dengan orang tua dan jangan sesekali menderhaka kepadanya selain jangan bersikap kedekut dengan mereka.

Sabda Rasulullah SAW:

‘Siapa berbakti kepada ibu bapanya, maka kebahagiaanlah buatnya dan Allah akan memanjangkan umurnya.’ (Riwayat Abu Ya’ala, at-Tabrani, al-Asybahani dan al-Hakim)

Sabda Rasulullah SAW:

‘Apabila hamba itu meninggalkan doa untuk kedua orang tuanya, nescaya terputuslah rezeki (Allah) daripadanya.’ (Riwayat al-Hakim dan ad-Dailami)

5. Ramaikan cahaya mata.

Kehadiran cahaya mata merupakan nikmat bagi setiap pasangan yang telah berkahwin. Ini kerana anak boleh diibaratkan sebagai tali pengikat yang dapat menguatkan lagi hubungan suami isteri.

6. Jangan Berkira / Kedekut  Belanja Isteri

Dalam rumah tangga tidak boleh ada sifat kedekut sesama pasangan. Jika mahu menggandakan rezeki, suami janganlah kedekut membelanjakan isteri. Nescaya apa yang dibelanjakan itu akan digantikan Allah dengan rezeki yang berlipat kali ganda.

7. Gunakan Bahasa Lembut Dan Panggilan Manja

Percayalah dengan menggunakan bahasa yang lembut dan mesra apabila berkomunikasi dengan pasangan mampu membuatkan rezeki terus mengalir. Tentu sahaja pasangan akan rasa lebih tenang dan bahagia jika dipanggil dengan panggilan manja ataupun menggunakan bahasa lembut sekali gus membuatkan ikatan suami isteri bertambah erat.

8. Tenangkan Hati Isteri Ketika Resah

Seorang suami yang baik pasti mampu memahami sisi emosi seorang isteri apabila isteri dilanda masalah. Ini kerana isteri yang jiwanya sentiasa tenang akan memancarkan rasa cinta dan kasih sayang terhadap suami tanpa berbelah bagi.

9. Cium Dan Peluk Isteri Sebelum Keluar Rumah

Apabila keluar rumah, cium dan peluklah isteri sebagai tanda suami menghargainya sebagai insan teristimewa. Amalan ini akan memberikan aura positif bukan sahaja dalam diri seorang isteri sepanjang hari tetapi juga memberi semangat untuk suami mencari nafkah yang lebih banyak buat keluarganya.

10. Salam Dan Cium Tangan Suami Sebelum Keluar Rumah

Begitu juga buat isteri, tingkatkan rezeki dalam rumah tangga anda dengan bersalaman dan mencium tangan suami sebelum suami keluar rumah. Amalan ini menunjukkan yang anda reda serta menghargai suami yang bertungkus lumus mencari sumber rezeki untuk anda dan anak-anak.

11. Bergurau Senda Sebelum Tidur

Hubungan suami isteri akan bertambah erat dan penuh warna-warni apabila adanya gurau senda dalam rumah tangga. Sebelum melelapkan mata, curilah masa untuk bergurau senda dengan pasangan, mudah-mudahan rezeki anda berdua akan sentiasa dimurahkan.

Semoga amalan-amalan ini dapat kita lakukan setiap hari dan jadikan sebagai rutin dalam kehidupan. Moga ianya bermanfaat.

Artikel Berkaitan

Tip / Petua


Pesan Ustaz Kazim Elias Jangan Langgar 6 Pantang Larang Ini Jika Mahu Rumah Tangga Bahagia.

Cabaran berumah tangga sememangnya mematangkan kita. Kematangan dan cara kita berdepan dengan masalah serta bagaimana rasionalnya kita menghadapinya adalah kunci mengekalkan rumah tangga bahagia.

Golongan muda yang membuat keputusan untuk melangkah ke alam perkahwinan patut dipuji. Mana tidaknya ketika usia masih muda dan masih lagi ligat dengan hal-hal duniawi, mereka sudah memegang amanah yang dijanjikan dengan Allah. Ia bukan satu keputusan mudah.

Demi menjaga keutuhan rumah tangga, apa lagi mengekalkan hubungan suami isteri hingga syurga, ada banyak perkara yang harus kita jaga. Bukan semuanya dipandang mudah. Apa perkara yang tidak harus kita lakukan dan dilarang dalam hubungan suami isteri? Pesanan Ustaz Kazim Elias ini patut kita dengar.

1. Jangan Puji Orang Luar

Jangan sesekali puji orang luar misalnya jiran tetangga atau saudara mara secara berlebihan. Ini akan buat suami atau isteri terasa diperbandingkan. Malah cara ini juga boleh menimbulkan rasa tidak senang dihati suami atau isteri. Jangan bangkitkan rasa cemburu atau kemarahan pasangan kita dengan memuji orang lain.

2. Jangan Tinggikan Suara

Jangan sesekali meninggikan suara apa lagi menjerit kepada pasangan. Kurang sopan. Tegur dan nasihatkanlah dengan nada rendah dan lembut agar tidak mengguris hati pasangan. Ingat bahawa pentingnya menjaga hati pasangan kita.

3. Jangan Abaikan Pasangan

Berusahalah untuk sentiasa menjadi pendengar yang baik buat pasangan kita. Ibaratkan seperti kawan, kita bercerita dan berkongsi segala masalah bersama pasangan. Ini buat hubungan jadi lebih baik. Jangan sesekali abaikan pasangan bila dia luahkan masalahnya. Jadilah pendengar yang terbaik.

4. Jangan Berbohong

Paling penting jangan sesekali berbohong dengan pasangan. Tiada tempat dalam syurga untuk si pembohong kerana rumah pertama dalam syurga adalah bagi mereka yang bercakap benar. Ingat tu!

5. Elakkan Jauh Dari Isteri

Jangan sesekali cuma menjauhkan diri daripada isteri. Meninggalkan isteri tanpa alasan dan sebab yang munasabah adalah perbuatan yang keji. Elak juga menjauhkan diri daripada isteri walaupun ketika isteri sedang haid.

6. Sentiasa Mengaku Salah

Setiap kali buat salah, mintalah maaf dan bersedialah untuk mengakui kesilapan yang dilakukan. Usah sekali merasakan diri tidak sentiasa betul setiap masa. Kita pun manusia biasa!


Kurangkan Berat Badan Menjadi Bila Minum Ramuan Ni. Rugi Tak Amal!

Naluri wanita yang berkeluarga, selain ingin hidup bahagia bersama suami dan anak-anak, kita juga tetap hendak nampak cantik dengan memiliki berat badan ideal walaupun umur semakin bertambah.

Bukan apa, bila berat badan ideal, bukan sahaja cantik dipandang oleh en suami, tapi apa yang lebih penting kita dapat jaga kesihatan dan kekal aktif.

Jadi untuk itu, di sini dikongsikan petua yang boleh diamalkan bagi membantu orang perempuan untuk jaga badan.

4 BAHAN MUDAH INI BOLEH MEMBANTU DETOKS DAN BOLEH JADI KURUS!

Cuba minum ini jika nak kurang berat badan!

Diet dan pemakanan sihat, memainkan peranan penting jika nak turun berat badan.

Minum detoks adalah salah satu cara terbaik untuk menyahtoksik badan anda.

Ia bukan sahaja menyingkirkan toksin dari badan tetapi juga meningkatkan metabolisme.

BAHAN BAHAN

Lobak Merah – 3 batang
Kunyit hidup – 1 ketul sebesar ibu jari
Orange – 2 biji
Halia – 1 ketul sebesar 1/2 tapak tangan
2-3 cawan air

Kaedah:

1.Kupas kulit halia dan kunyit hidup dan
hiris
2. Kupas lobak dan hiris
3. kupas kulit buah oren dan hiris
4. Masukkan ke dalam pengisar semua bahan
dan kisar sehingga menjadi halus

CARA MINUM

Minum sehari sekali sebelum sarapan pagi.

MANFAAT BAHAN BAHAN

LOBAK

Kandungan kalori yang rendah dan kaya dengan serat di mana ia amat baik untuk penurunan berat badan. Jus lobak meningkatkan rembesan hempedu yang membantu membakar lemak dan seterusnya mengurangkan berat badan.

BUAH OREN

Buah Oren rendah kalori dan tinggi vitamin C serta serat.

HALIA

Halia adalah superfood untuk penurunan berat badan.

KUNYIT

Kunyit mempunyai sifat anti-keradangan

Selamat mencuba!